title: HMCS Athabaskan (G07)

text: Alus määrättiin telakalle siirrettäessä Kotilaivastoon. Se palasi palvelukseen marraskuussa. Alus suojasi 12. marraskuuta Plymouthista pääministeriä Kairoon kuljettanutta taisteluristeilijä "HMS Renownia". Se kärsi myrskyssä vaurioita, joiden vuoksi alus siirrettiin Plymouthiin palattuaan telakalle. Alus palasi joulukuussa palvelukseen ja se saapui 10. joulukuuta Scapa Flowhun.


title: HMCS Athabaskan (G07)

text: "HMCS Athabaskan" suojasi 12. joulukuuta saattuetta JW55A "HMS Ashantin", "HMSMatchlessin", "HMS Meteorin", "HMS Milnen", "HMS Musketeerin", "HMS Opportunen", "HMS Viragon" kanssa. Alus erkani 21. joulukuuta saattueesta sen saavuttua Kuolan niemimaalle, minkä jälkeen se liittyi 28. joulukuuta palaavaan saattueeseen "HMS Beaglen" kanssa.


title: HMCS Athabaskan (G07)

text: "HMCS Athabaskan" lähti 8. tammikuuta 1944 Scapa Flowsta Azoreille "HMS Ashantin" kanssa. Alukset palasivat Scapa Flowhun helmikuun alussa. Alus määrättiin 10. helmikuuta suojaamaan Norjan rannikolle lähetettäviä osastoja. Se siirrettiin paria päivää myöhemmin 10. Hävittäjälaivueeseen Plymouthiin partiotehtäviin.


title: HMCS Athabaskan (G07)

text: Alus liittyi 18. helmikuuta uuteen laivueeseensa, johon kuuluivat "HMS Tartar", "HMS Ashanti", "HMCS Haida" ja "HMCS Huron", ja samalla operaatio Tunnelin partiotehtäviin. Se määrättiin 20. helmikuuta laivueen mukana suunniteltuun Normandian maihinnousuun (operaatio Neptune), minkä vuoksi alus osallistui maaliskuussa laivueen mukana harjoitteluun Plymouthissa sekä Ranskan rannikon partiointiin.


title: HMCS Athabaskan (G07)

text: "HMCS Athabaskan" liitettiin 25. huhtikuuta Force 26:een, jonka muina aluksina olivat "HMS Black Prince", "HMS Ashanti", "HMCS Haida" ja "HMCS Huron", partioimaan Biskajanlahdella operaatio Tunnelissa. Seuraavana päivänä osasto joutui rannikkopatterien tuleen. Osasto taisteli kolmen Saksan laivaston hävittäjän "T24", "T27" ja "T29":n kanssa. Saksalaisosasto oli matkalla miinoittamaan sekä suojaamaan rannikkosaattueita. "HMCS Athabaskan" upotti "T29":n tykkitulella Ile de Basin pohjoispuolella (). Osasto palasi satamaan.


title: HMCS Athabaskan (G07)

text: Alus osallistui operaatio Tigerin tukemiseen sekä partioi kanaalin alueella etsien E-veneitä, jotka häiritsivät rannikkoliikennettä. Alus lähti 28. huhtikuuta Plymouthista "HMCS Huronin" kanssa suojatakseen miinanlaskua Ile de Basin edustalla (operaatio Hostile). Osasto sai seuraavana päivänä tiedon St. Malon ja Roches Douvresin välillä olleista Saksan laivaston aluksista.


title: HMCS Athabaskan (G07)

text: Saksan laivaston torpedovene T24 laukaisema torpedo osui "HMCS Athabaskaniin", jolloin se vaurioitui pahoin ja aluksella syntyi hillitsemätön tulipalo. Alukseen osui toinen torpedo, minkä jälkeen se upposi viidessä minuutissa. Aluksen mukana menehtyi 128 miehistönjäsentä yhtenä aluksen päällikkö kapteeniluutnantti John Stubbs. "HMCS Haida" pelasti 42 aluksen miehistönjäsentä ja lisäksi 85 joutui sotavankeuteen.


title: Kallion Palloseura

text: Kallion Palloseura (KaPS) oli suomalainen jalkapalloseura Helsingin Kalliosta.


title: Kallion Palloseura

text: Seuran edustusjoukkue nousi kaudeksi 1945 Suomensarjaan, jossa se sijoittui heti lohkonsa toiseksi. Tällöin se säilytti myös sarjapaikkansa sarjauudistusten myötä. Kaudella 1946–1947 seura voitti lohkonsa ja pääsi Mestaruussarjan karsintoihin. KaPS sijoittui kuitenkin karsintasarjan viimeiseksi, eikä onnistunut sarjanousussa. Kaudet 1949–1953 seura pelasi Suomensarjan itä-lohkossa, josta se putosi kauden 1953 päätteeksi. Sarjanousu takaisin toiselle sarjatasolle onnistui vasta vuonna 1967, mutta vain yhdeksi kaudeksi. Neljä vuotta myöhemmin KaPS nousi takaisin Suomensarjaan, mutta tällöinkin vain yhdeksi kaudeksi. Tämän jälkeen seura ei pelannut kolmella korkeimmalla sarjatasolla.


Kallion Palloseura


title: Martin Hansson

text: Martin Hansson (s. 6. huhtikuuta 1971 Holmsjö, Ruotsi) on ruotsalainen jalkapalloerotuomari. Hänestä tuli kansainvälinen eruotuomari vuonna 2001.


title: Martin Hansson

text: Hansson työskentelee siviiliammatissaan palomiehenä. Hän puhuu sujuvasti kolmea eri kieltä ruotsia, englantia ja saksaa. Harrastuksikseen hän on ilmoittanut olevan metsästys ja kalastus.


title: Martin Hansson

text: Hän on tuominnut urallaan seurajoukkuetasolla kotimaansa pääsarjan lisäksi otteluita myös UEFA Cupissa ja Mestarien liigassa. Maajoukkuetasolla hän tuominnut otteluita vuoden 2009 Maanosaliittojen cupissa sekä vuoden 2010 MM-kilpailuissa.


title: Martin Hansson

text: Hansson tuomitsi kyseenalaisen 18. marraskuuta 2009 pelatun karsintaottelun vuoden 2010 MM-kilpailuihin Ranskan ja Irlannin välillä. Ottelun jatkoajalla hän ei huomannut ranskalaispelaaja Thierry Henryn tekemää käsivirhettä vastustajan rangaistusalueella, joka lopulta johti William Gallasin laukomaan voittomaalin ja täten Irlannin tippumiseen jatkosta. Molemmat ranskalaispelaajat Henry sekä Gallas olivat myös samaisessa tilanteessa paitsiossa. Ottelun jälkeinen kritiikkivyöry oli valtaisaa ja jossain vaiheessa puhuttiin jopa uusintaottelun järjestämisestä. Tämä ei kuitenkaan lopulta toteunut.


title: Lahden Runomaraton (tapahtuma)

text: Lahden Runomaraton on vuonna 1982 perustetun suomalaisen runouden edistäjän, Lahden Runomaraton ry:n järjestämä tapahtuma. Lahden Runomaraton ry on järjestänyt 20 valtakunnallista runokilpailua, kerännyt niiden avulla yli 57 000 runoa ja kustantanut niistä 20 painettua runoantologiaa sekä vuonna 2014 yhden e-kirjan. Kaikki aiemmat runokirjat on julkaistu vuosina 2013–2014 myös e-kirjoina. Vuodesta 2013 lähtien kilpailutoimintaan on otettu mukaan runovideot.


title: Lahden Runomaraton (tapahtuma)

text: Runomaraton-tapahtumat alkoivat vuonna 1982 Mukkulan kartanon puistossa Lahdessa. Vuoden 2012 Runomaraton-tapahtumaa vietettiin Fellmanniassa Lahdessa. Vuonna 2014 Runomaraton tapahtuma laajeni runovideofestivaaliksi ja se järjestettiin Lahden satamassa. Nykyisin Runomaraton on monitaiteinen ja kansainvälinen kaupunkifestivaali, joka järjestetään Lahden keskustassa aina viikkoa ennen juhannusta. Runous ja sanataide ovat edelleen tapahtuman keskiössä, mutta viime vuosina ohjelmistossa on nähty ja kuultu myös paljon musiikkia, nykytanssia, teatteria ja videotaidetta. Työpajat, lavarunotilaisuudet ja erilaiset näyttelyt ovat myös osa tapahtumaa.


title: Lahden Runomaraton (tapahtuma)

text: Lahden Runomaraton ry: puheenjohtajana toimi vuosina 1982–2012 kansanedustaja Jouko Skinnari. Vuodesta 2013 alkaen puheenjohtajana on toiminut kouluneuvos Rauno Kurki. Yhdistyksen tapahtumissa taiteellisena johtajana on toiminut runoilija Risto Ahti.


title: Marcus Johansson

text: Marcus Johansson (s. 6. lokakuuta 1990 Landskrona, Ruotsi) on ruotsalainen jääkiekkoilija, joka pelaa New Jersey Devilsin organisaatiossa. Hän on joukkueen ensimmäisen kierroksen varaus kesältä 2009, kun Capitals varasi hänet numerolla 24. Johansson varattiin jo ensimmäisen kierroksen seitsemäntenä ruotsalaisena. Hän osaa pelata sekä keskellä että laidassa ja pelaa hyvin molempiin suuntiin. Johanssonilla on myös KHL-varaus, kun SKA Pietari varasi hänet 133. pelaajana vuonna .


title: Marcus Johansson

text: IF Lejonetin kasvatti pelasi juniorina myös Malmössä, jossa voitti J18 Allsvenskanin hopeaa keväällä 2006. Kaudella 2006–2007 Johansson voitti Färjestads BK:ssa J18 Allsvenskanin mestaruuden ja keväällä 2008 tuli taas hopeaa.


title: Marcus Johansson

text: Johansson pelasi ensimmäiset miesten pelinsä kaudella 2007–2008 lainalla Ruotsin I-divisioonan Skäre BK:ssa. Hän teki Elitserien-debyyttinsä samalla kaudella, kun Johansson pelasi Färjestads BK:ssa kolme playoff-ottelua. Tulokaskaudella 2008–2009 Johansson pelasi runkosarjassa 45 ottelua tehoin 5+5=10 sekä kuusi playoff-ottelua ilman tehopisteitä. Hän voitti kauden päätteeksi Ruotsin mestaruuden. Kaudella 2009–2010 Johansson teki 42 ottelussa tehot 10+10=20.


title: Marcus Johansson

text: Toukokuussa 2010 Johansson teki kolmivuotisen tulokassopimuksen Capitalsin kanssa. NHL:n tulokaskausi toi 69 runkosarjaottelussa tehot 13+14=27.


title: Marcus Johansson

text: Johansson pelasi alle 20-vuotiaiden MM-kilpailuissa 2009 (hopeaa) ja 2010 (pronssia), jolloin hän toimi Ruotsin kapteenina. Johansson pelasi myös alle 18-vuotiaiden MM-kilpailuissa 2007 ja 2008.


title: Marcus Johansson

text: Marcuksen isoveli Martin Johansson pelaa hyökkääjänä Brynäs IF:ssä ja oli aiemmin Marcuksen joukkuetoveri Färjestadissa. Heidän setänsä Gunnar Johansson on Färjestadin entinen hyökkääjä ja päävalmentaja.


title: Pablo Armando Esono

text: Pablo Armando Esono Edjo (s. 10. kesäkuuta 1986 Malabo) on päiväntasaajanguinealainen jalkapalloilija. Laitahyökkääjänä pelaava Esono edustaa Päiväntasaajan Guinean pääsarjassa El Phanteria.


title: Pablo Armando Esono

text: Esono aloitteli jalkapalloilun kotimaassaan El Phanterissa, josta hän siirtyi Espanjaan Tercera Divisiónissa pelanneeseen Ciudad de Santiagoon. Esono pelasi yhden kauden aikana kaksi ottelua ja teki niissä yhden maalin. Sittemmin hän siirtyi toiseen espanjalaisseuraan Peñarroya-Pueblonuevoon, jonka jälkeen Esono palasi takaisin kotimaahansa vuonna 2008.


title: Pablo Armando Esono

text: Esono on pelannut Päiväntasaajan Guinean maajoukkueessa vuodesta 2008 lähtien. Hän on pelannut yhteensä viisi maaottelua.


title: Ryan O’Reilly

text: Ryan O’Reilly (s. 7. helmikuuta 1991 Varna, Ontario, Kanada) on kanadalainen jääkiekkoilija, joka pelaa NHL-joukkue St. Louis Bluessissa keskushyökkääjänä. Colorado Avalanche varasi hänet toisella kierroksella numerolla 33 kesällä . O’Reilly on älykäs ja vahva pelaaja, joka on myös hyvä aloituksissa.


title: Ryan O’Reilly

text: O’Reilly pelasi vuodet 2007–2008 OHL-joukkue Erie Ottersissa. Hänet valittiin joukkueen vuoden tulokkaaksi ja urheiluhenkisimmäksi pelaajaksi kaudella 2007–2008. O’Reilly siirtyi Colorado Avalancheen heti varauksensa jälkeiseksi kaudeksi 2009–2010 kolmivuotisella tulokassopimuksella. O’Reilly pelasi koko kauden ylhäällä NHL:ssä ja teki 81 ottelussa tehot 8+18=26. Toinen kausi 2010–2011 toi saman verran pisteitä. Seuraavalla kaudella O’Reilly oli joukkueensa paras pistemies tehoilla 18+37=55. NHL-kauden 2012–2013 työsulun aikana O’Reilly pelasi KHL-joukkue Metallurg Magnitogorskissa, josta palasi työsulun päätyttyä takaisin Coloradoon. Kaudella 2013–2014 O’Reilly teki uuden piste-ennätyksensä 28+36=64, ollen Coloradon paras maalintekijä. Hän sai koko kauden aikana vain yhden kahden minuutin rangaistuksen ja palkittiin kauden päätteeksi herrasmiespelaajalle jaettavalla Lady Byng Memorial Trophylla.


title: Ryan O’Reilly

text: 26. kesäkuuta 2015 O’Reilly siirtyi Buffalo Sabresiin pelaajakaupassa, jossa Sabres sai hänen lisäkseen hyökkääjä Jamie McGinnin ja jossa Colorado Avalanche sai vaihdossa hyökkääjät Mihail Grigorenkon ja J. T. Compherin, puolustaja Nikita Zadorovin sekä toisen kierroksen varausvuoron . O’Reilly valittiin un kaudella 2015–2016.


title: Ryan O’Reilly

text: Kanadan maajoukkueessa O’Reilly on ollut voittamassa MM-kultaa 2015 ja 2016, sekä MM-hopeaa 2017. Hän on edustanut Kanadaa myös vuosien 2012 ja 2013 kisoissa. O’Reilly pelasi alle 18-vuotiaiden MM-kilpailuissa vuonna 2009, jolloin hän toimi Kanadan kapteenina.


title: Ryan O’Reilly

text: Myös Ryanin isoveli Cal O’Reilly on ammattilaisjääkiekkoilija.


title: Norjan jalkapalloliitto

text: Norjan jalkapalloliitto () on Norjan jalkapallon kattojärjestö. Se hallinnoi Norjan jalkapallomaajoukkuetta, Norjan naisten jalkapallomaajoukkuetta ja Tippeligaenia.


title: Norjan jalkapalloliitto

text: Norjan jalkapalloliitto perustettiin vuonna 1902. Siitä tuli FIFA:n jäsen vuonna 1908 ja UEFA:n jäsen liiton perustamisvuonna 1954. Liiton presidenttinä toimii nykyisin Yngve Hallén, joka valittiin virkaan vuonna 2010.


title: Kelvinhallin metroasema

text: Kelvinhall (vuoteen 1977 asti Partick Cross) on Glasgow'n metron asema West Endissä Glasgow'n kaupungin länsiosassa. Asema on avattu muun metrojärjestelmän tavoin vuonna 1896.


title: Kelvinhallin metroasema

text: Kelvinhallin asema on saanut nimensä läheisestä Kelvin Hall -monitoimihallista, jossa on muun muassa urheilutiloja ja Glasgow Museum of Transport. Lähistöllä sijaitsee myös muita kaupungin merkittäviä nähtävyyksiä, kuten Kelvingrove Art Gallery and Museum ja Kelvingrove Parkin puisto. Myös Glasgow'n yliopistolle on asemalta lyhyt matka.


title: Kelvinhallin metroasema

text: Sisäänkäynti Kelvinhallin asemalle sijaitsee Dumbarton Roadilla. Asemaa ei uudistettu 1970-luvun lopulla yhtä voimakkaasti kuin suurinta osaa järjestelmän muista asemista. Cessnockin aseman lisäksi se onkin ainoa, jonka alkuperäinen sisäänkäynti on säilytetty. Asemalle ei ole myöskään asennettu laiturialueelle johtavia liukuportaita.


title: Kapteeni Koukku

text: Kapteeni Koukku (engl. "Captain Hook") on Peter Pan -tarinoiden satuhahmo. Hän on Mikä-Mikä-Maan merirosvo ja Peter Panin arkkivihollinen. Hänen koko nimensä on Jaakko Koukku ("James Hook").


title: Kapteeni Koukku

text: ”Koukku”-nimi tulee hänen toisesta kädestään, jossa on kämmenen tilalla iso koukku. Tarinan mukaan Peter Pan leikkasi Koukun käden irti ja syötti sen krokotiilille, joka pääsi näin makuun ja seuraa kapteeni Koukkua kaikkialle saadakseen loput Koukusta. Kapteeni Koukun tiedetään pelkäävän ainoastaan kyseistä krokotiilia, etenkin siksi että krokotiilille oli myös syötetty kello, jonka kovaääninen tikitys kaikuu aina Koukun korvissa, mistä johtuu myös Kapteeni Koukun erityinen viha kelloja kohtaan.


title: Kapteeni Koukku

text: Kapteeni Koukku, hänen merirosvonsa ja perämies Smee (Disneyn "Peter Panissa" Simo) tekevät kaikkensa päästäkseen Peterin perään, mutta Peter päihittää heidät melkein leikiten. Vuoden 1991 elokuvassa "Hook – Kapteeni Koukku" Peter Pan on kasvanut aikuiseksi ja unohtanut kaiken. Kapteeni Koukku aikoo kostaa Peterille ja sieppaa tämän lapset. Peterin muisti kuitenkin palaa, ja hän saapuu pelastamaan lapsensa ja nujertamaan Koukun.


title: Jakob Silfverberg

text: Erik Jakob Silfverberg (s. 13. lokakuuta 1990 Gävle, Ruotsi) on ruotsalainen jääkiekkoilija, joka edustaa NHL-joukkue Anaheim Ducksia. Oikealta laukovaa Silfverbergiä on luonnehdittu voimahyökkääjäksi. Hänen muita vahvuuksia on kahden suunnan pelaaminen, pelikäsitys, tekniset taidot ja nopea laukaus. Silfverberg osaa pelata myös keskellä. Hänen muihin heikkouksiin kuuluu laukauksen epätarkkuus sekä fyysisyyden ja aggression puute. Silfverbergin tulisi parantaa myös kokonaisvaltaista pelaamista NHL-tasolla.


title: Jakob Silfverberg

text: Silfverberg on Brynäs IF:n kasvatti. Hän voitti J20 SuperElitin mestaruuden vuonna 2009 sekä hopeaa vuosina 2008 ja 2010. Silfverberg debytoi Elitserienissä kaudella 2008–2009, jolloin hän pelasi 16 runkosarja- ja neljä playoff-ottelua tehopistein 3+1=4. Ensimmäisellä kokonaisella kaudellaan 2009–2010 Silfverberg teki Elitserienissä 48 runkosarjaottelussa tehot 8+8=16 sekä viidessä playoff-ottelussa tehot 1+1=2. Ottawa Senators varasi hänet toisella kierroksella 39. pelaajana kesällä . Silfverbergin on varannut myös KHL-joukkue TsSKA Moskova 46. pelaajana kesällä .


title: Jakob Silfverberg

text: Kaudella 2010–2011 Silfverberg teki läpimurtonsa Elitserienissä tehdessään 53 runkosarjaottelussa tehot 18+16=34. Hän oli Brynäsin paras maalintekijä ja kolmanneksi paras pistemies. Elitserienin maalipörssissä Silfverberg sijoittui kahdeksanneksi.


title: Jakob Silfverberg

text: Toukokuussa 2011 Silfverberg teki kolmivuotisen tulokassopimuksen Ottawa Senatorsin kanssa. Hän pelasi kuitenkin vielä ensimmäisen sopimuskautensa 2011–2012 lainalla Brynäsissä. Silfverberg pelasi sensaatiomaisen kauden ja sijoittui tehoilla 24+30=54 koko Elitserienin pistepörssissä toiseksi AIK IF:n Robert Rosénin jälkeen sekä maalipörssissä toiseksi AIK:n Richard Gyngen jälkeen. Silfverberg palkittiin koko Elitserienin arvokkaimpana pelaajana Guldhjälmenillä sekä herrasmiespelaajana Rinkens riddarella. Kevään 2012 pudotuspelien pistepörssissä hän sijoittui Skellefteå AIK:n Bud Hollowayn jälkeen toiseksi tehoilla 13+7=20. Silfverberg nousi kesken pudotuspelien Brynäsin kapteeniksi, kun Andreas Dackell joutui lopettamaan uransa pahan polvivamman takia. Hän nousi joukkueen sankariksi tehtyään Brynäsille Ruotsin-mestaruuden ratkaisseen voittomaalin kuudennessa finaaliottelussa Skellefteå AIK:ta vastaan. Silfverbergin maali oli historiallinen myös hänen 13. maalinaan yhden kauden pudotuspeleissä. Hän rikkoi Daniel Alfredssonin kevään 2005 pudotuspeleissä tekemän maaliennätyksen. Silfverberg palkittiin myös pudotuspelien arvokkaimpana pelaajana sekä Guldpuckenilla. Hänet valittiin myös Ruotsin tähdistökentälliseen.


title: Jakob Silfverberg

text: Elitserien-kauden jälkeen Silfverberg siirtyi Ottawa Senatorsin avuksi NHL:n pudotuspeleihin. Hän pääsi NHL-debyytissään, puolivälierissä 23. huhtikuuta 2012 New York Rangersia vastaan heti Senatorsin ykkösketjuun Jason Spezzan ja Milan Michálekin vierelle. Silfverberg sai ottelussa jääaikaa noin yhdeksän minuuttia. Joukkueen kausi päättyi lopulta Senatorsin hävittyä seitsemänen puolivälieräottelun, joka oli Silfverbergin NHL-uran toinen.


title: Jakob Silfverberg

text: Työsulun 2012–2013 ajan Silfverberg pelasi Ottawan farmijoukkue Binghamton Senatorsissa, AHL:ssä. Työsulun päätyttyä tammikuussa 2013 hän palasi Ottawan NHL-joukkueen vahvuuteen. Silfverbergin tulokaskausi toi lyhennetyn kauden kaikissa 48 runkosarjaottelussa tehot 10+9=19 sekä kymmenessä playoff-ottelussa tehot 2+2=4. Hänen NHL-uransa avausmaali syntyi Silfverbergin kauden toisessa runkosarjaottelussa 21. tammikuuta 2013 Florida Panthersin José Théodoren taakse. Heinäkuussa 2013 hänet kaupattiin Stefan Noesenin ja kesän ensimmäisen kierroksen varausvuoron kanssa Anaheim Ducksiin vaihdossa Bobby Ryaniin.


title: Jakob Silfverberg

text: Silfverberg pelasi MM-kilpailuissa vuosina 2011 ja 2012, joista vuoden 2011 turnaus päättyi hopeaan. Hän voitti myös alle 20-vuotiaiden MM-pronssia vuonna 2010 ja pelasi alle 18-vuotiaiden MM-kilpailuissa vuonna 2008.


title: Jakob Silfverberg

text: Silfverberg on toisen polven pääsarja- ja maajoukkuekiekkoilija. Hänen isänsä Jan-Erik voitti Brynäsissä neljä Ruotsin-mestaruutta ja kuului myös Ruotsin MM-hopeaa voittaneeseen joukkueeseen vuonna 1977. Jakobin setä Conny Silfverberg pelasi Brynäsissä yli 400 ottelua ja voitti Elitserienin pistepörssin kaudella 1984–1985. Jakob Silfverbergin isoveli Joakim ja serkku Joel pelaavat II-divisioonaa Valbo HC:ssa.


title: IAR

text: Entinen Industria Aeronautică Română (IAR), nykyinen IAR S.A. Brașov, on romanialainen lentokonetehdas, joka perustettiin vuonna 1925. Sen toimipaikka on Ghimbavissa lähellä Brașovia. Tehtaassa toimii 1 200 työntekijää, joista 170 suunnitteluinsinöörejä. Nykyisin se valmistaa helikoptereita romanialaisille sotilas- ja yritysasiakkaille. Lisäksi tehdas suorittaa helikopterien ja keveiden ilma-alusten huoltoja, päivityksiä ja korjauksia.


title: IAR

text: Tehdas perustettiin samasta syystä kuin esim. Valtion lentokonetehdas Suomessa: haluttiin kehittää oman maan ilmavoimille ("'Aeronautica Regală Română") lentokoneita, joiden saatavuus ulkomailta oli epävarmaa ja ulkomaanvaluutassa kallista. Romania perusti peräti kolme lentkonetehdasta 1920- ja 1930-luvuilla. Ensimmäinen tehtaista oli "Societatea pentru Exploatări Tehnice" ("SET"), joka perustettiin Bukarestissa vuonna 1923. Seuraava oli IAR ja kolmas oli "Întreprinderea de Construcții Aeronautice Românești" (ICAR), joka perustettiin Bukarestiin vuonna 1932. Kolmen tehtaan mallissa tilaajalla oli mahdollisuus rankaista tehdasta, jos se epäonnistui tuotekehityksessään.


title: IAR

text: IAR:n pääsuunnittelija 1930-luvun alussa oli Elie Carafoli.


title: IAR

text: Toisen maailmansodan aikana IAR rakensi sotakäyttöön IAR 80- ja IAR 81 -hävittäjiä.


title: IAR

text: Vuosina 1945–1947 Radu Manicatiden ja Radu Mărdărescun johdolla IAR kehitti ns. mikroauton (M.R.) ja henkilöauton.


title: IAR

text: 2000-luvulla IAR on ainoa romanialainen lentokonetehdas. Se on vuoden 1968 jälkeen rakentanut yli 370 IAR 316 ja IAR 330 -helikopteria, 830 purjelentokonetta ja 140 lentokonetta.


title: IAR

text:
1930-luvulla
1945 lähtien
Helikopterit
Purjelentokoneet


title: Brigerbad

text: Brigerbad on kylä ja entinen kunta  Sveitsissä, Wallisin kantonin saksankielisessä osassa. Kylä sijaitsee viitisen kilometriä Brigin keskustasta länteen, kapealla, vain pari sataa metriä leveällä kaistaleella Rhône-joen ja Bernin Alppien etelärinteen välissä. Brigerbad, Brig ja Glis yhdistyivät Brigin kunnaksi vuonna 1972 .


title: Brigerbad

text: Brigerbadissa on kuumavesilähteitä, joiden lähellä on nykyään leirintäalue ja kylpylä erilaisine altaineen, höyrysaunoineen ja liukuratoineen . Brigerbadista on postiautoyhteys Brigiin, Vispiin ja Saas-Feehen .


title: Vihan ja katkeruuden esseet

text: Vihan ja katkeruuden esseet on Antti Nylénin vuonna 2007 ilmestynyt esseekokoelma. Osa teksteistä pohjautuu aiemmin julkaistuihin kirjoituksiin. Teoksen on julkaissut turkulainen Savukeidas. Kirja sai Kalevi Jäntin palkinnon.


title: Vihan ja katkeruuden esseet

text: Kannen tyyli muistuttaa The Smiths -yhtyeen levyjen kansia. Kannessa on kuva Robert Bressonin elokuvasta "Jeanne d'Arc", johon on lisätty iPodin kuulokkeet. Nylénin ihailema Morrissey laulaa kappaleen ”Bigmouth Strikes Again” -liveversiossa Jeanne D’Arcista: ”As the flames rose / to Roman nose / her iPod started to melt.”


title: Anders Nilsson

text: Bengt Per Anders Nilsson (s. 19. maaliskuuta 1990 Luulaja, Ruotsi) on ruotsalainen jääkiekkomaalivahti, joka edustaa NHL-seura Vancouver Canuksia. Isokokoisen Nilssonin suurimpiin vahvuuksiin kuuluu tekniset taidot.


title: Anders Nilsson

text: Nilsson on Luleå HF:n kasvatti. Hän purki seuran Elitserien-joukkueen paidan ensimmäisen kerran yhteen otteluun kaudella 2007–2008, mutta teki Elitserien-debyyttinsä kaudella 2008–2009, jolloin Nilsson pelasi yhdessä ottelussa 28 minuuttia. Hän pelasi miesten pelejä myös yhden ottelun verran lainalla Ruotsin I-divisioonan Kalix Ungdoms HC:ssä. New York Islanders varasi Nilssonin kolmannella kierroksella 62. pelaajana . Varsinaisella Elitserienin tulokaskaudellaan 2009–2010 hän jakoi varsin tasaisesti Luulajan torjuntavastuun Mattias Modigin kanssa ja pelasi 27 runkosarjaottelua. Kaudella 2010–2011 Nilsson nousi joukkueen pääasialliseksi vastuunkantajaksi. Hänellä oli koko Elitserienin paras päästettyjen maalien keskiarvo (1.92). Dinamo Minsk varasi Nilssonin ensimmäisellä kierroksella 10. pelaajana .


title: Anders Nilsson

text: Toukokuussa 2011 Nilsson teki kolmivuotisen tulokassopimuksen New York Islandersin kanssa. Hän pelasi suurimman osan kaudestaan AHL-joukkue Bridgeport Sound Tigersissa ja valittiin liigan helmikuun 2012 kuukauden maalivahdiksi, mutta Nilsson pelasi kauden aikana myös neljä NHL-ottelua. Hän teki NHL-debyyttinsä 19. marraskuuta 2011 Boston Bruinsia vastaan, kun Nilsson vaihdettiin Islandersin maalille Rick DiPietron tilalle ottelun kolmanteen erään. Nilsson torjui ottelussa 14 kertaa ja päästi kolme maalia. Islanders hävisi ottelun lopulta 0–6. Seuraavassa ottelussa 21. marraskuuta 2011 vieraissa Pittsburgh Penguinsia vastaan hän pelasi ensimmäisen NHL-ottelun aloittavana maalivahtina. Nilsson torjui Islandersin 5–0-voittoon päättyneessä ottelussa 31 kertaa. Seuraavassa NHL-ottelussaan 4. maaliskuuta 2012 New Jersey Devilsia vastaan Nilsson torjui ensimmäisen NHL-voittonsa ja nollapelinsä, kun Islanders voitti ottelun voittomaalikilpailun jälkeen lukemin 1–0. Hänestä tuli joukkueen seurahistorian ensimmäinen maalivahti, jonka ensimmäinen voitto on päättynyt nollapeliin.


title: Anders Nilsson

text: Kauden 2012–2013 Nilsson pelasi kokonaan Islandersin farmijoukkue Sound Tigersissa, mutta hänen kautensa päättyi kuitenkin tammikuussa 2013 B12-vitamiinin puutostilan vuoksi. Kaudella 2013–2014 Nilsson taisteli tasaisesti Islandersin kakkosmaalivahdin paikasta Kevin Poulinin kanssa. Hän pelasi kauden aikana NHL:ssä 19 runkosarjaottelua. Toukokuussa 2014 Dinamo Minsk kauppasi Nilssonin KHL-oikeudet Ak Bars Kazaniin, jonka kanssa hän teki vuoden mittaisen sopimuksen heti seuraavana päivänä. Kaudella 2014–2015 Nilssonin päästettyjen maalien keskiarvo (1.54) oli liigan paras ja hän torjui myös eniten nollapelejä (6). Nilsson valittiin KHL:n helmikuun 2015 kuukauden maalivahdiksi sekä kauden aikana myös neljä kertaa liigan viikon maalivahdiksi (30. marraskuuta 2014, 22. helmikuuta 2015, Gagarin Cup -pudotuspelien puolivälierät sekä välierät). Hänet valittiin kauden päätteeksi KHL:n ensimmäiseen tähdistökentälliseen.


title: Anders Nilsson

text: Heinäkuussa 2016 Blackhawks kauppasi Nilssonin oikeudet Edmonton Oilersiin vaihdossa hyökkääjä Liam Coughliniin. Nilsson teki samalla vuoden mittaisen sopimuksen Oilersin kanssa. Hän aloitti kauden 2015–2016 seuran NHL-joukkueessa Cam Talbotin aisaparina ja pelasi 26 ottelua. Helmikuussa 2016 Oilers kuitenkin lähetti Nilssonin farmijoukkue Bakersfield Condorsiin, josta seura puolestaan nosti NHL-vahvuuteensa Laurent Broissoitin. Nilsson pelasi siellä kaksi ottelua, kunnes NHL:n siirtotakarajalla, helmikuussa 2016 Oilers kauppasi hänet St. Louis Bluesiin vaihdossa Niklas Lundströmiin ja kesän viidennen kierroksen varausvuoroon. Siirron taustalla oli Bluesin tarve saada tasokas maalivahti paikkaamaan Brian Elliottin loukkaantumista. Nilsson pelasi loppukaudella kolme ottelua, kunnes Elliottin kuntouduttua hän puki muutamaan Chicago Wolvesin otteluun joukkueen AHL-kauden loppuun.


title: Anders Nilsson

text: Nilsson teki A-maajoukkuedebyyttinsä vuoden 2011 Euro Hockey Challengessa. Hän on voittanut aikuisten arvokisoista maailmanmestaruuden 2018, MM-hopeaa 2011 ja MM-pronssia 2014.


title: Anders Nilsson

text: Nilsson pelasi myös alle 20-vuotiaiden MM-kilpailuissa vuonna 2010, jolloin hän voitti pronssia. Nilsson toimi turnauksessa lähinnä Ruotsin kakkosmaalivahtina Jacob Markströmille ja pelasi yhden ottelun. Yhteensä hän pelasi seitsemän nuorten ja kaksi poikien maaottelua.


title: Anders Nilsson

text: Nilsson on toisen polven Ruotsin pääsarjatason maalivahti, sillä hänen isänsä Peder Nilsson torjui aikoinaan Djurgårdens IF:ssä. Andersin veli Jens Nilsson on pelannut myös jääkiekkoa.


title: Kapteeni Sapelihammas (elokuva)

text: Kapteeni Sapelihammas on norjalainen piirroselokuva vuodelta 2003.


title: Kapteeni Sapelihammas (elokuva)

text: Tiny, maailman nuorin merirosvo, on kasvanut Kapteeni Sapelihampaan aluksella, Mustalla Leskellä. Hän unelmoi Kapteeni Sapelihampaan jonain päivänä tunnustavan hänet aidoksi merirosvoksi, ja päättää siksi löytää karmean Gabrielin kadonneen aarteen. Aarteenetsintämatkallaan hän löytää uuden ystävän - Veronican.


title: Kapteeni Sapelihammas (elokuva)

text: Pääosissa: Jarmo Koski, Johanna Matila, Iikka Keskinen, Severi Keskinen, Antti Ruutu, Iida Hakkarainen ja Iivo Baric.


title: Kristillinen taide

text: Kristillisen taiteen syntyyn vaikuttivat muun muassa seuraavat asiat. Ensinnäkin juutalaisuus kielsi kuvan teon Jumalasta. Toiseksi Egyptissä oli balsamoitujen ruumiiden kasvoliinaan maalattu vainajan kasvot. Tämä oli tärkeä kristillisen taiteen edeltäjä. Kolmanneksi tapa, jolla antiikin myyttejä kuvattiin, vaikutti kristilliseen taiteeseen.


title: Kristillinen taide

text: Antiikin myyttien Orfeus oli palannut manalasta. Orfeus kuvattiin nuorena parrattomana miehenä, jolla oli hartioillaan lammas. Tämä kuva-aihe siirtyi suoraan kristinuskon Kristus ja hyvä paimen -teoksiin. Ne ovat vanhimpia kuvia Kristuksesta. Myös riikinkukko siirtyi suoraan pakanallisesta (eli ei-kristillisestä) kuvastosta kristilliseen. Sitä käytettiin haudoissa symboloimaan iankaikkista elämää.


title: Kristillinen taide

text: Katakombi on maanalainen hautakäytävä tai hauta-alue. Vainotut kristityt kokoontuivat usein niissä. Katakombien seiniltä löytyy vanhin kristillinen taide. Se ei tarkoittanut suuria eikä taiteellisesti korkeatasoisia teoksia, vaan yksinkertaisia seinäpiirustuksia, jotka kuvasivat kristittyjen uskoa. Ne olivat samalla uskontunnustuksia, eli symbolien käyttö oli keskeistä. Tyypillinen kuva tässä mielessä oli kala, koska kala-sana on kreikaksi ”Ikthys”, joka sisältää alkukirjaimet alkukristillisestä uskontunnustuksesta ”Jeesus Kristus, Jumalan Poika, Pelastaja”.


title: Kristillinen taide

text: Katakombitaiteessa karitsa oli yleinen kuva-aihe ja se kuvaa Kristuksen uhrikuolemaa. Kolmas tärkeä aihe oli kyyhkynen oliivipuun oksa suussa. Kyyhkynen toi Nooalle tiedon vedenpaisumuksen loppumisesta, joten tämä kuva-aihe kuvaa toivoa. Vanhatestamentillinen Joona ja valas -aihe oli myös yleinen katakombeissa. Se viittaa Kristuksen ylösnousemukseen (Joona oli kolme päivää valaan vatsassa, Jeesus kolme päivää kuolleena). Ihminen kädet ylhäällä on tyypillinen kuva alkukristillisyydessä. Se on juutalainen rukousasento.


title: Kristillinen taide

text: Katakombeista löytyy Jeesuksen Kristuksen kuvia vain vähän. Kristus-monogrammi eli khii-roo-tunnus oli sen sijaan yleinen (muodostuu kreikankielisen Kristus-sanan (XPIΣTOΣ) kahdesta ensimmäisestä kirjaimesta).


title: Kristillinen taide

text: Kirkkoisä Klemens Aleksandrialaisen (200-luvulla) suositus kristillisiksi tunnuksiksi olivat kala, laiva, ankkuri ja kyyhkynen.


title: Kristillinen taide

text: Rooman keisari Konstantinus Suuri alkoi ensimmäisenä suosia kristinuskoa. Kasteen Konstantinus Suuri otti vasta kuolinvuoteellaan. Hyvin samanlaista kuvaa levitettiin myöhemmin Kiovan ruhtinaan Vladimirin kasteesta vuonna 988.


title: Kristillinen taide

text: Venäjällä korostettiin Vladimirin asemaa käyttämällä samanlaisia kuvia:


title: Kristillinen taide

text: Vuonna 325 Konstantinuksen koollekutsumassa Nikean kirkolliskokouksessa päätettiin, että Kristusta sai kuvata vain ihmisen hahmossa.


title: Kristillinen taide

text: Mulviuksen sillan taistelu (missä Konstantinus Suuri voitti kilpailijansa Rooman keisariudesta) paikallistuu antiikin astrologiassa ajankohtaan, jolloin tähtikuviot olivat härkä, kotka, ihmishahmoinen jumala sekä leijona. Näitä alettiin käyttää evankeliumien kirjoittajien tunnuksina:


title: Kristillinen taide

text: Ristiinnaulittua Jeesusta alettiin kuvata vasta 400-luvulla. Risti muodostui nopeasti Kristuksen lunastustyön ja kuoleman voittamisen merkiksi.


title: Kristillinen taide

text: Aluksi Jeesus kuvattiin lyhyttukkaisena parrattomana nuorukaisena (kuten Orfeusta oli kuvattu). Toisen perinteen mukaan hänet kuvattiin parrakkaana ja tummatukkaisena (muistutti antiikin filosofeja; tämä tapa oli suosittu idässä).


title: Kristillinen taide

text: Antiikin hedelmällisyysriittien kuvasto: viinirypäleet ja -köynnökset, viini ja viininpoljenta, ”pikkuenkelit” (putto-hahmot eli pulleat alastomat pikkupojat pienillä siivillä) sekä riikinkukko siirtyivät suoraan kristinuskon kuvastoksi esittäen paratiisia ja sen yltäkylläisyyttä, ylösnousemista ja ehtoollista.


title: Kristillinen taide

text:
500-luku oli Bysantissa loiston aikaa. Keisarina oli Justinianus I ja hänen puolisonsa oli Theodora. He rakennuttivat Konstantinopoliin Hagia Sofia -kirkon, joka oli omana aikanaan jättiläismäinen (kupolin halkaisija on 31 metriä ja se on 56 metrin korkeudessa).
Mosaiikkityö oli kallis, mutta näyttävä ja kestävä tapa tehdä kuvia kirkkoihin. Mosaiikkityö tehdään pienistä keraamisten laattojen paloista (palojen koko on noin sentti kertaa sentti). Vaivalloisuutensa ja kalleutensa vuoksi mosaiikkeja tehtiin yleensä vain kirkon arvokkaimpiin osiin.


title: Kristillinen taide

text: Kun kristinusko oli levinnyt hoviin ja keisariin asti, alettiin myös Jeesusta kuvata hoviasussa kruunu päässä.


title: Kristillinen taide

text: Koillis-Italian Ravennasta tuli suuri kirkkotaiteen keskus, kun Bysantin joukot valtasivat sen ja sinne rakennettiin upeasti tehtyjä kristillisiä mosaiikkitöitä.


title: Kristillinen taide

text: Pallon päällä istuva Kristus kuvaa Kristusta kaikkivaltiaana maailman hallitsijana.


title: Kristillinen taide

text: Ympyrä on kaikkeuden ja iankaikkisuuden vertauskuva. Neliö kuvaa maailmaa. Neliömäinen sädekehä ihmisen pään ympärillä kuvaa sitä, että kuvan henkilö oli kuvan tekohetkellä elossa.


title: Kristillinen taide

text: Ikonoklasmi eli kuvakielto tai kuvainraasto syntyi Bysantissa 700-luvulla. Sen aloitti keisari Leo III vuonna 730. Perusteena oli väite, että kuvia palvottiin. Kaikki ihmistä esittävät pyhät kuvat tuhottiin ja korvattiin risteillä ja ornamenteilla (=geometrinen ja symmetrinen koriste). Kuvien tekijöitä ja munkkeja vainottiin, jopa munkinpuku kiellettiin. Ravenna ei kuulunut siihen aikaan enää Bysanttiin, joten sen taideaarteet säilyivät.


title: Kristillinen taide

text: Ikoni tarkoittaa kristillisessä merkityksessä ortodoksisella tavalla maalattua pyhää kuvaa (sana tulee kreikan kielestä). Ikonin tarkoitus aikoinaan oli synnyttää rukouksen mieltä ja opettaa lukutaidotonta kansaa. Ikonimaalaus ei ole kopiointia, vaan saman aiheen toistoa (kuvaa voi muokata hieman).


title: Kristillinen taide

text: Maria-ikoneissa on kirjaimet MP (=Mater) ja θV (=θeou) eli ”Jumalan Äiti”.


title: Kristillinen taide

text: Jeesus-ikoneissa on kirjaimet IC (=Iesous) ja XC (=XPIΣTOΣ) eli ”Jeesus Kristus”.


title: Kristillinen taide

text: Venäjällä Marian kunnioittamisesta tuli hyvin suosittua, koska se sulautui vanhaan maan äiti -kulttiin.


title: Kristillinen taide

text: Venäjällä ja yleensäkin ortodoksisessa maailmassa on tyypillistä, että ikoneja suudellaan.


title: Kristillinen taide

text: Kristus käsittätehty on ikoni, jossa on Kristuksen kasvot valkoisessa liinassa. Perimätiedon mukaan Jeesus kuivasi kasvonsa liinaan, johon jäi sitten hänen kasvojensa kuva.


title: Kristillinen taide

text: Rooman valtakunnan sorruttua ja kansainvaellusten tuotua suuria määriä pakanallisia (=ei-kristittyjä) germaani- ja muita kansoja kristilliselle alueelle alkoi kirkolla suuri lähetysurakka. Tätä tehtävää suorittivat erityisesti benediktiiniläismunkit. Koska kansa oli lukutaidoton, kirkon seinien ja sisäkaton maalauksista kansa oppi perusasioita Raamatusta ja pyhimysten elämästä (jumalanpalvelushan oli latinaksi). Kirkkomaalauksista käytettiin nimitystä ”köyhien Raamattu” (latinaksi Piplia pauperum).


title: Kristillinen taide

text: Keskiajalle oli tyypillistä symbolistinen taide eli tärkeintä ei ollut kuvan vastaavuus alkuperäiseen ihmiseen, vaan se, mitä sanomaa kuva pystyi kertomaan. Osana tätä oli arvoperspektiivi eli tärkeät asiat ja ihmiset maalattiin muita suurempina.


title: Kristillinen taide

text:
Keskiajalle kristinusko vaikutti voimakkaasti ihmisten ja koko yhteiskunnan arvomaailmaan. Tästä käytetään termiä keskiajan katolinen yhtenäiskulttuuri. Tärkeintä ei ollut maallinen elämä, vaan pyrkiminen tuonpuoleisuuteen. Ihminen kuvattiin hoikkana, jopa laihana, ja kalpeana – askeettisuuden ihannointi näkyi kuvakielessä. Esimerkiksi Pyhä Katariina Sienalainen (1347–1380) luokiteltaisiin nykyään varmaankin anorektikoksi.
Italialainen Giotto (1267–1337) oli ensimmäinen, joka alkoi keskiajalla kuvata ihmisiä todentuntuisesti. Hän oli täten tärkeä renessanssin edeltäjä.


title: Kristillinen taide

text: Renessanssi (noin 1450–) tarkoitti antiikin ”uudelleen syntymistä” (ranskaa). Tällöin palattiin todentuntuisuuteen eli anatomisesti oikeaan ihmisen kuvaamiseen (kuten antiikin kreikkalaisissa patsaissa). Ihmisyyden korostaminen näkyi ihmisen voimakkuuden ja lihaksisuuden korostuksessa. Kuuluisia renessanssitaiteilijoita olivat muun muassa Michelangelo, Rafael ja Leonardo da Vinci. Tuon ajan paavit, piispat ja luostarit tilasivat heiltä paljon kristillistä taidetta.


title: Kristillinen taide

text: 1500-luvun uskonpuhdistus (tärkein uskonpuhdistaja oli Martti Luther) pyrki selkiyttämään kirkkotilaa. Varsinkin reformoitu kirkko (Jean Calvin; Sveitsi, Hollanti, Skotlanti) pyrki hyvin pelkistettyyn ja paljaaseen kirkkotilaan. Joissain kirkoissa oli alttaritaulun sijaan raamatuntekstejä, esimerkiksi kymmenen käskyä.


title: Kristillinen taide

text: Uskonpuhdistukseen liittyen oli länsi- ja keski-Euroopassa kuvainraastajien aika. He olivat ääriprotestantteja, jotka halusivat puhdistaa kirkot paitsi katolisesta opista, myös katolisesta kirkkotaiteesta. He särkivät pyhimysten patsaita ja yrittivät tuhota kirkkojen seinämaalauksia. Vähemmän tuhoisa ja yleinen tapa monessa protestanttisessa kirkossa oli se, että katolisen ajan kirkkomaalaukset maalattiin piiloon (varsinkin niin sanotun puhdasoppisuuden aikana 1500-luvun lopussa ja 1600-luvulla; näitä on myöhemmin pystytty palauttamaan).


title: Kristillinen taide

text: Barokin ajalla 1600-luvulla oli tyypillistä mahtavuus, raskaus, koristeellisuus ja spiraaliliike. Katolinen kirkko oli aloittanut vastahyökkäyksen protestantismia vastaan ja erityisesti protestantiselta uskolta takaisin valloitetuille alueille rakennettiin monia barokkityyppisiä kirkkoja (näin esimerkiksi Tšekissä). Katoliset barokkikirkot olivat usein äärimmäisen koristeltuja.


title: Kristillinen taide

text:
Pyhän Veronikan liina / hikiliina on lännessä samassa asemassa kuin ”Kristus käsittätehty” idässä. Legendan mukaan Veronika tarjosi ristiään kantavalle Jeesukselle liinaa, johon Jeesus pyyhki hikiset kasvonsa. Liinaan jäi Jeesuksen kasvojen kuva. Samaan pyrkimykseen nähdä Jeesuksen oikeat kasvot liittyy myöhemmin Torinon käärinliina. Monet uskovat sen syntyneen Jeesuksen ylösnousemisen yhteydessä. Tieteellisten tutkimusten mukaan Torinen käärinliina on peräisin keskiajalta.
Kuninkaiden kumarrus ja Jeesus-lapsi on hyvin yleinen kuva-aihe läntisessä kristillisyydessä (kuninkaat = kolme itämaan tietäjää). Keskiajalla varsinkin pohjois-Saksa oli kolmen kuninkaan palvonnan keskus. Kölnin tuomiokirkossa uskottiin olevan kolmen kuninkaan pyhäinjäännöksiä eli reliikkejä. Kun kristinusko levisi Pohjoismaihin, Ruotsin vaakunaan tuli kolme kruunua (Tre Kronor).


title: Kristillinen taide

text: Triptyykki tarkoittaa kuvaa, joka on jaettu kolmeen lohkoon. Triptyykin taustana ovat keskiaikaiset alttarikaapit, joissa kahdella sivulohkolla voitiin peittää keskiosa, joka oli näkyvillä vain suurina juhlapäivinä.


title: Kristillinen taide

text: Taide on ollut aina oman aikansa kuvaaja. 1700-luvun valistuksen ja tieteen nousun aikakausi (muun muassa 1600-luvun Isaac Newtonin vaikutus) näkyy muun muassa William Blaken töissä.


title: Kristillinen taide

text: Modernin kuvataiteen synty 1800- ja 1900-luvuilla (muun muassa impressionismi, ekspressionismi, kubismi, surrealismi, pop-taide…) tarkoitti uusien taidekäsitysten syntyä. Vanhat kristilliset kuva-aiheet ovat kuitenkin pitäneet pintansa. Monet taiteilijat haluavat esitellä oman näkemyksensä länsimaisen taidehistorian klassisista, kristillisistä aiheista (erityisesti ristiinnaulitsemisesta). Esimerkki tästä on Marc Chagallin työ "Valkoinen ristiinnaulitseminen" (1938). Salvador Dalí on maalannut paljon kristillisaiheisia töitä, esimerkiksi kaksi surrealistista ristiinnaulitsemista.


title: Pauli Juuti

text: Pauli Kalevi Juuti (s. 11. heinäkuuta 1947 Hämeenlinna) on suomalainen johtamisasiantuntija. Hän on ollut Johtamistaidon Opisto ry:n tutkimusjohtaja ja Lappeenrannan teknillisen yliopiston johtamisen ja organisaatioiden professori. Näistä tehtävistä eläkkeelle jäätyään hän oli yrittäjä Pauli Juuti Oy:ssä, joka valmensi, kehitti ja konsultoi työyhteisöjä ja organisaatioita inhimillisemmän työelämän aikaansaamiseksi. Nykyisin hän on tietokirjailija ja Tampereen yliopiston henkilöstöasioiden ja johtamisen dosentti.


title: Pauli Juuti

text: Juuti on kirjoittanut yli 60 johtamiseen ja työelämään liittyvää kirjaa ja julkaistua tutkimusta.


title: Elvedin Džinič

text: Elvedin Džinič (s. 25. elokuuta 1985) on slovenialainen jalkapalloilija, joka edustaa belgialaista Charleroita. Pelipaikaltaan Džinič on puolustaja. Aiemmin myös Mariboria edustanut Džinič on kuulunut Slovenian maajoukkueeseen vuodesta 2009 lähtien.


title: Elvedin Džinič

text: Džinič valittiin Slovenian joukkueeseen vuoden 2010 MM-kisoihin.


title: Peter Andersson (jääkiekkoilija, 1991)

text: Karl Peter Andersson (s. 13. huhtikuuta 1991 Kvidinge, Ruotsi) on ruotsalainen jääkiekkopuolustaja, joka pelaa SHL-joukkue Växjö Lakers HC:ssä.


title: Peter Andersson (jääkiekkoilija, 1991)

text: Andersson on Åstorps IK:n kasvatti ja on pelannut juniorina sittemmin myös Rögle BK:ssa. Hän siirtyi 16-vuotiaana Frölunda HC:hen kaudeksi 2007–2008 ja Andersson pelasi myös ensimmäisen ja kauden ainoaksi jääneen Elitserien-ottelunsa 2. helmikuuta 2008 Skellefteå AIK:ta vastaan. Andersson sai ottelussa jääaikaa 17 sekuntia. Hän pelasi suurimman osan kaudestaan Frölundan J20-junioreissa, joissa Andersson voitti kauden päätteeksi J20 SuperElitin mestaruuden. Kaudella 2008–2009 hän ei saanut tililleen otteluakaan Elitserienissä, vaan se eteni kokonaan Frölundan junioreissa.


title: Peter Andersson (jääkiekkoilija, 1991)

text: Vancouver Canucks varasi Anderssonin viidennellä kierroksella 143. pelaajana . Andersson pelasi varsinaisella Elitserienin tulokaskaudellaan 2009–2010 21 runkosarjaottelua tehopistein 1+4=5. Hän teki ensimmäisen Elitserien-maalinsa 14. tammikuuta 2010 Linköpings HC:n Fredrik Norrenan taakse. Andersson pelasi kauden aikana myös lainalla sarjatasoa alempana HockeyAllsvenskan-joukkue Borås HC:ssä. Rannevamma teki hänen kaudestaan kuitenkin hieman rikkonaisen. Andersson teki helmikuussa 2010 vuoden mittaisen Elitserien-sopimuksen Frölundan kanssa. Kesäkuussa 2010 hän teki kolmivuotisen tulokassopimuksen NHL-seura Vancouver Canucksin kanssa, mutta Andersson pelasi kauden 2010–2011 kuitenkin vielä lainalla Frölundassa, jossa hän pelasi 27 runkosarja- ja 11 European Trophy -ottelua jääden ilman tehopisteitä. Yli puolet kaudestaan Andersson pelasi kuitenkin Boråsissa. Hän vahvisti myös Frölundan J20-junioreita kevään 2011 pudotuspeleissä, jotka päättyivät J20 SuperElitin mestaruuteen.


title: Peter Andersson (jääkiekkoilija, 1991)

text: Kaudeksi 2011–2012 Canucks lainasi Anderssonin Allsvenskan-joukkue Örebro HK:hon. Kolme seuraavaa kautta hän pelasi Canucksin organisaatiossa. Anderssonin AHL:n tulokaskausi 2012–2013 Chicago Wolvesissa toi hänelle 42 runkosarjaottelussa tehot 1+7=8. Kaksi seuraavaa kautta hän pelasi Canucksin uudessa farmijoukkueessa, Utica Cometsissa. Kaudella 2014–2015 Andersson eteni joukkueen kanssa aina Calder Cup -finaaleihin saakka, mutta mestaruuden vei kuitenkin Manchester Monarchs otteluvoitoin 4–1.


title: Peter Andersson (jääkiekkoilija, 1991)

text: Kaudeksi 2015–2016 Andersson palasi kotimaahansa ja siirtyi pelaamaan SHL:ää (ent. Elitserien) aiempaan seuraansa Örebroon. Kaudeksi 2017–2018 hän siirtyi kaksivuotisella sopimuksella Växjö Lakers HC:n riveihin.


title: Peter Andersson (jääkiekkoilija, 1991)

text: Andersson pelasi alle 20-vuotiaiden MM-kilpailuissa vuonna 2010, jolloin hän voitti pronssia. Andersson pelasi myös alle 18-vuotiaiden MM-kilpailuissa vuonna 2009 sekä Ivan Hlinkan muistoturnauksessa vuonna 2008, jolloin hän voitti pronssia. Yhteensä Andersson on pelannut 13 nuorten ja 34 poikien maaottelua.


title: Peter Andersson (jääkiekkoilija, 1991)

text: Peterin isoveli on Tomas Andersson on pelannut Ruotsin alemmissa sarjoissa.


title: Keskusteleva johtaminen

text: Keskusteleva johtaminen on Johtamistaidon Opisto JTO:n tutkimusjohtaja, professori Pauli Juutin kehittämä käsite ja toimintatapa sekä Pauli Juutin ja LitT Esa Rovion kirjoittama kirja.


title: Keskusteleva johtaminen

text: Keskusteleva johtaminen perustuu ikivanhalle, mutta aina niin tarpeelliselle näkemykselle hyvän vuorovaikutuksen merkityksestä työyhteisössä. Keskusteleva johtaminen korostaa keskustelun ja hyvän vuorovaikutuksen sekä ryhmädynaamisten prosessien merkitystä työyhteisössä. Keskusteleva johtaminen perustuu suhteistetulle näkemykselle johtamisesta. Ihmisten nähdään muodostavan itsensä ja toisensa vuorovaikutuksessa. Se millaista kieltä vuorovaikutuksessa käytämme ja millaisten kehysten sisälle viemme itsemme ja toiset, muokkaa kaikkien työyhteisön jäsenten käsityksiä työstä, itsestä ja työyhteisöstä.


title: Huoneistokeskus

text: Huoneistokeskus Oy on suomalainen yhtiö joka myy ja vuokraa asuntoja, maa- ja metsätiloja, tontteja, toimitiloja ja loma-asuntoja. Se myös ostaa niitä myytäväksi. Yhtiö on toiminut vuodesta 1953.


title: Huoneistokeskus

text: Huoneistokeskuksen pääkonttori sijaitsee Helsingissä, ja sillä on kaikkiaan 60 toimipistettä lähes 40 paikkakunnalla (2010).


title: Huoneistokeskus

text: Veijo Merjamaa perusti Huoneistokeskuksen 1953 yhdessä vaimonsa Eila Merjamaan kanssa. Yrityksen toimialaksi määriteltiin tuolloin asunto- ja kiinteistöyhtiöiden osakkeiden ja kiinteistöjen osto, myynti ja välitys, rakennus-, kuljetus- ja isännöitsijätoiminta sekä alaan liittyvä opetus.


title: Huoneistokeskus

text: Kiinteistöalan opit Merjamaa haki Yhdysvalloista ja toi samalla Suomeen uusia käytäntöjä. Huoneistokeskus aloitti ensimmäisenä sisäisten koulutusten järjestämisen, alkoi palkata naisia myyjiksi ja aloitti asuntojen sunnuntaiesittelyt. Sunnuntaiesittelyt vakiintuivat jo 1950-luvun lopulla.


title: Huoneistokeskus

text: Huoneistokeskus laajensi toimintansa 1965–1973 pääkaupunkiseudun ulkopuolelle. Tuolloin avattiin toimistot Turussa, Kouvolassa, Tampereella, Oulussa, Lappeenrannassa ja Kuopiossa.


title: Huoneistokeskus

text: Suomen Yhdyspankki osti vuonna 1969 20 % Huoneistokeskuksesta. Vakuutusyhtiö Fennia hankki seuraavana vuonna 30 % osuuden Huoneistokeskuksesta. Merjamaa hallitsi jäljelle jäävää 50 %:n osuutta aina vuoteen 1977 asti, jolloin hän jätti toimitusjohtajan tehtävät.


title: Huoneistokeskus

text: 1990-luvun laman myötä syntyneen pankkikriisin vuoksi Suomen Yhdyspankki ja Kansallis-Osake-Pankki fuusioituivat vuonna 1995 synnyttäen Merita Pankin. Samalla fuusioitiin pankkiryhmittymiin sidoksissa olleet Huoneistokeskus ja Huoneistomarkkinointi, jotka olivat tuolloin Suomen kaksi suurinta kiinteistönvälitysyritystä.


title: Huoneistokeskus

text: Nordea myi Huoneistokeskuksen vuonna 2003 tavoitteenaan keskittyä yhtiön ydinliiketoimintaan eli pankki- ja rahoituspalveluihin. Sponsor Capital Oy:n hallinnoima rahasto omisti kaupan jälkeen 85 % Huoneistokeskuksen osakkeista Nordean osuuden ollessa 15 %. Kauppahinta oli noin 30 miljoonaa euroa. Tuohon aikaan Huoneistokeskus oli Suomen suurin kiinteistövälitysyhtiö.


title: Huoneistokeskus

text: Nordea jatkoi yhteistyötä Huoneistokeskuksen kanssa sen myynninkin jälkeen. Uuden Huoneistokeskuksen toimitusjohtajaksi tuli kaupan yhteydessä aiemmin yhtiössä aluejohtajana toiminut Matti Kaaso. Entinen toimitusjohtaja Antti Varheenmaa siirtyi Nordean palvelukseen. Huoneistokeskuksen hallituksen puheenjohtajaksi tuli Sponsor Capitalin toimitusjohtaja Matti Suutarinen.


title: Huoneistokeskus

text: Vuonna 2006 Huoneistokeskus fuusioitiin kiinteistönvälitys- ja kauppayhtiö Suomen SKV:n kanssa, ja syntynyt Realia Group-konserni oli alansa suurin kiinteistökauppa- ja hallintoyhtiö Suomessa ja samalla koko Pohjoismaissa. Realia Groupin toimitusjohtajaksi nousi fuusioitumisen yhteydessä 1.9.2006 Huoneistokeskuksen toimitusjohtaja Risto Kyhälä, joka samalla pysyi myös Huoneistokeskuksen toimitusjohtajana. Sekä Huoneistokeskus että Suomen SKV jatkoivat omalla nimellään.


title: Huoneistokeskus

text: Kesäkuussa 2017 Huoneistokeskuksen uudeksi toimitusjohtajaksi nimitettiin Ari-Matti Purhonen.


World of Warcraft: Arthas Rise of the Lich King on Christie Golden kirjoittama englanninkielinen 312-sivuinen fantasia-novelli, joka pohjautuu kokonaisuudessaan Warcraft-pelisarjan, mutta yksityiskohtaisemmin -lisäosaan ja sen päähenkilöön Arthas Menethiliin.


title: World of Warcraft: Arthas Rise of the Lich King

text: Kirja sai julkaisunsa 21. huhtikuuta 2009.


title: Pylkönmäen vaakuna

text: Pylkönmäen vaakuna oli Pylkönmäen kunnan tunnus. Sen aihe kuvaa peltoja ja metsiä, ja vaakunan tyviö viittaa kunnan nimen jälkiosaan. Risti symboloi nähtävyytenäkin mainittua pitäjän puukirkkoa, joka on vihittiin käyttöön 1864.


title: Pylkönmäen vaakuna

text: Vaakunan selitys on ”hopea-sinisessä kuusikorokatkoisessa kilvessä kaarellinen kultatyviö, saatteena hopeisessa yläkentässä sininen kreikkalainen risti.” Vaakunan on suunnitellut Kaj Kajander, ja Pylkönmäen kunnanvaltuusto hyväksyi sen kokouksessaan 20. heinäkuuta 1961. Sisäasiainministeriö vahvisti vaakunan käyttöön 19. tammikuuta 1962.


title: Pylkönmäen vaakuna

text: Vaakuna jäi epäviralliseksi kotiseutuvaakunaksi 2009, kun Pylkönmäen kunta liittyi osaksi Saarijärven kaupunkia.


title: Monster (manga)

text: Monster () on Naoki Urasawan käsikirjoittama ja piirtämä mangasarja. Sarja ilmestyi alun perin kotimaassaan Japanissa Shogakukanin kustantamassa "Big Comic Original" -lehdessä vuosina 1994–2001. Manga on sittemmin koottu 18 pokkariin. Vuonna 2002 ilmestyi Urasawan kirjoittama täydennystarina nimeltä "Another Monster", jossa "Monsterin" juoni kerrataan sarjan tapahtumia tutkivan itävaltalaisen lehtimiehen näkökulmasta. Viz Median julkaisemat mangapokkarit ilmestyivät Pohjois-Amerikassa vuosina 2006–2008.


title: Monster (manga)

text: "Monsterin" juoni on monimutkainen ja rikaskudoksinen kokonaisuus, jossa on kymmeniä hahmoja. Tarinan päähenkilö Kenzō Tenma on Länsi-Saksassa työskentelevä japanilainen tohtori, joka 1980-luvulla pelastaa Johan-nimisen pikkupojan varmalta kuolemalta. 1990-luvun puolivälissä Tenmalle paljastuu, että Johanista on kasvanut rikollisnero, joka on vastuussa Saksaa kuohuttavista sarjamurhista. Tenma katuu Johanin hengen säästämistä menneisyydessä, joten hän päättää korjata virheensä jäljittämällä ja tappamalla Johanin. Tenman taival Johanin perässä vie hänet Saksan kaupunkeihin, kuten Heidelbergiin, Berliiniin, Frankfurtiin ja Müncheniin. Osa tapahtumista sijoittuu Tšekkiin, erityisesti Prahaan. Tarinan muihin päähahmoihin kuuluvat muun muassa Johanin kaksossisko, Tenman alkoholistinen ex-kihlattu sekä pakkomielteinen Bundeskriminalamtin etsivä, joka on vakuuttunut Johanin ja Tenman olevan sama sarjamurhaaja.


title: Monster (manga)

text:
Sarjasta on tuotettu 74-jaksoinen animesovitus, jonka ohjasi Masayuki Kojima, käsikirjoitti Tatsuhiko Urahata ja tuotti Madhouse. Sarjan hahmosuunnittellun piirsi Studio Ghiblin animaattori Kitarō Kōsaka. Anime on uskollinen sovitus Urasawan alkuperäistarinasta. Monissa kohtauksissa sommittelu ja kuvakulmat ovat samat kuin mangan ruuduissa.
Sarja esitettiin alun perin Japanissa Nippon Televisionilla vuosina 2004–2005. 12. lokakuuta 2009 anime teki Yhdysvaltain ensi-iltansa kaapelikanava Syfyllä. Viz Media teki animen esityssopimuksen Yhdysvalloissa myös FUNimationin kanssa. FUNimation Channelin ensimmäinen jakso lähetettiin 3. huhtikuuta 2010. Yhdysvalloissa esitettyjen jaksojen englanninkielisen dubbauksen ohjasi Patrick Seitz ja tuotti Salami Studios.


title: Monster (manga)

text: "Monsterin" animesovituksen soundtrackin on säveltänyt Kuniaki Haishima. Sarjan lopputeksteissä kuullaan David Sylvianin "For the Love of Life" (jaksot 1–32) ja Fujiko Hemmingin "Make It Home" (jaksot 33–74).


title: Monster (manga)

text: Soundtrackin CD-levyt "Monster Original Soundtrack" () ja "Monster Original Soundtrack 2" () ilmestyivät Japanissa 23. kesäkuuta ja 22. joulukuuta 2004.


title: Monster (manga)

text: Mangan ja animen tapahtumat ovat fiktiivisiä, mutta ne sijoittuvat todelliseen ympäristöön. Saksan ja Tšekin kaupunkien nähtävyydet esiintyvät sarjassa, muun muassa Düsseldorfin Rheinturm, Münchenin Frauenkirche ja Prahan Týnin kirkko esiintyvät kaupunkeihin sijoittuvissa kohtauksissa. Monet tarinan tapahtumista sijoittuvat merkittäviin rakennuksiin, kuten Heidelbergin linnaan, Frankfurtin päärautatieasemaan ja Münchenin yliopistoon. Sarjassa näkyy paljon saksalaista ja tšekkiläistä kirjoitusta, joka on kieliopillisesti korrektia. Tarinan tapahtumat sijoittuvat enimmäkseen 1990-luvulle, minkä takia kulkuneuvot ja tekniset laitteet, kuten autot ja tietokoneet, on piirretty vuosikymmenen hengen mukaiseksi. Saksan, Tšekin ja entisen Tšekkoslovakian historialla, kulttuurilla ja yhteiskunnalla on näkyvä rooli sarjassa.


title: Monster (manga)

text: Tarinaan on ripoteltu Saksaan liittyviä yksityiskohtia. Berliiniin sijoittuvassa jaksossa Tenma ohittaa kävellessään Itä-Berliinissä graffiteilla töhrityn rakennuksen seinän, johon on maalattu Einstürzende Neubautenin logo. Englantilaiselle turistipariskunnalle Tenma tilaa viinilajikkeen nimeltä Forster Ungeheuer, joka oli Otto von Bismarckin suosikkiviini. Tohtori Reichweinin potilasluettelossa näkyvät Saksan elokuvateollisuuden ohjaajien ja näyttelijöiden Wolfgang Beckerin, Werner Herzogin, Nastassja Kinskiin, Wim Wendersin ja Bruno Ganzin nimet, kun hän tarkistaa Richard Braunin potilastiedot. Tarinan kuvitteellinen Ruhenheimin pikkukaupunki sijaitsee eteläsaksalaisessa Obermaiselsteinin kunnassa Baijerissa. Ruhenheimissa asuva Franka Hennig nähdään lukemassa sanomalehteä nimeltä Oberösterreichische Nachrichten, joka on todellisuudessa Ylä-Itävallassa ilmestyvä sanomalehti.


title: Monster (manga)

text: Tarinan pikkutarkkuudesta ja yksityiskohtaisuudesta huolimatta "Monsterin" animesovituksessa esiintyy liikennevaloihin liittyvä epätarkkuus. Animessa saksalaisten liikennevalojen värit ovat puna-kelta-siniset kolmannen jakson kohtauksessa, jossa Adolf Junkers jää auton alle. Liikennevalot on kuitenkin piirretty ja väritetty japanilaiseen tyyliin. Todellisuudessa Saksan liikennevalojen värit ovat puna-kelta-vihreät.


title: Monster (manga)

text: "Monster" palkittiin vuonna 1997 Excellence Prizella Japan Media Arts Festival -tapahtumassa ja vuonna 2001 Shogakukan Manga Awardilla. Young Adult Library Services Association laittoi mangan vuoden 2007 teinien suurten sarjakuvaromaanien luetteloon. Vuoden 2008 kaunokirjallisuuden Pulitzer-palkinnolla palkittu kirjailija Junot Díaz on ylistänyt mangaa Urasawan jännittävästä ja omaperäisestä käsikirjoituksesta.


title: Wimbledonin tennisturnaus 2010

text: Vuoden 2010 Wimbledonin tennisturnaus pelattiin 21. kesäkuuta – 4. heinäkuuta 2010. Se oli vuosikerraltaan 124. ja kauden kolmas Grand Slam -turnaus. Miesten kaksinpelin puolustava mestari oli Roger Federer ja naisten kaksinpelin mestaruutta puolusti Serena Williams. Naisten mestaruuden voitti edellisen vuoden tapaan Serena Williams, joka voitti finaalissa Vera Zvonarjovan 6–3, 6–2. Miesten mestaruuden voitti toisen kerran urallaan Rafael Nadal, joka voitti finaalissa Tomáš Berdychin 6–3, 7–5, 6–4.


title: Wimbledonin tennisturnaus 2010

text: John Isner ja Nicolas Mahut pelasivat ammattilaistenniksen pisimmän tennisottelun. Yksitoista tuntia ja viisi minuuttia kestänyt ottelu päättyi lopulta Isnerin voittoon luvuin 6–4, 3–6, 6–7(3), 7–6(7), 70–68. Isner syötti ottelun aikana 112 läpisyöttöä tehden uuden ennätyksen läpisyöttöjen määrässä.


title: Wimbledonin tennisturnaus 2010

text: Yhdistyneen kuningaskunnan kuningatar Elisabet II vieraili 24. kesäkuuta Wimbledonissa ensimmäistä kertaa 33 vuoteen.


title: Ranskan Division 1 -kausi 1953–1954

text: Division 1 -kausi 1953–1954 oli 16. kausi, jolloin pelattiin jalkapallon Ranskan-mestaruudesta. Kauden mestaruuden voitti Lille OSC.


title: Domodossola

text: Domodossola on vanha, alun perin Rooman vallan ajalta peräisin oleva kaupunki Pohjois-Italiassa, Piemonten maakunnassa. Kaupungissa on noin 18 000 asukasta.


title: Domodossola

text: Domodossola on ollut liikenteen solmukohta 1800-luvun alusta alkaen, kun Simploninsolatie avattiin. Rautatieyhteys Novaraan (1888) ja Sveitsin Brigiin Simplonin tunnelin kautta (1906) tekivät Domodossolasta merkittävän rautatieaseman. Domodossolasta on myös kapearaiteinen Centovallin laakson kautta kulkeva rata Sveitsin Locarnoon .


title: Operaatio Übung-42

text: Operaatio Übung -42 on 2010 valmistunut Juhan-Ville Kaarnakarin kirjoittama sotakirja, jossa sekoitetaan fiktiota ja todellisuutta keskenään. Sen on kustantanut Tammi.


title: Operaatio Übung-42

text: Operaatio Übung -42 on suomalaisessa sotahistoriassa vaiettu tapahtuma. Lähes kaikki siihen liittyvät asiapaperit hävitettiin heti operaation jälkeen.


title: Operaatio Übung-42

text:
Operaation tilaajana oli Saksan tiedustelupalvelu. Pienestä yksittäisestä tiedustelutiedosta alkaa keriytyä auki tapahtumasarja, jolla on merkitystä koko sodan kannalta.
Suomi tekee Saksalle mittavan palveluksen, mutta hyötyy siitä itsekin.


title: Radu Manicatide

text: Radu Manicatide (17. huhtikuuta 1912 Iași – 18. maaliskuuta 2004 Bukarest) oli romanialainen lentokonesuunnittelija.


title: Radu Manicatide

text: Hän valmistui insinööriksi Bukarestin teknillisestä korkeakoulusta ja suoritti jatko-opintoja Pariisissa École supérieure des techniques aéronautiques et de construction automobile (ESTACA) -yliopistossa.


title: Radu Manicatide

text: Manicatide palkattiin vuonna 1939 Industria Aeronautică Română -lentokonetehtaaseen, joka toimi Brașovissa. Hän otti osaa seuraavien lentokoneiden suunnitteluun: IAR-27-, IAR-37- ja IAR-80 -hävittäjälentokone. Hän toimi suunnittelijana, kun seuraavien akselivaltojen hävittäjälentokoneiden lisenssivalmistusta valmisteltiin Romaniassa: IAR-79 (Savoia-Marchetti) ja Messerschmitt Bf 109.


title: Radu Manicatide

text: Vuonna 1945 hän suunnitteli M.R.-auton.


title: Yngve Brodd

text: Rolf Yngve Brodd (9. kesäkuuta 1930 Seglora – 23. syyskuuta 2016 Göteborg) oli ruotsalainen jalkapalloilija.


title: Yngve Brodd

text: Brodd aloitti jalkapallon Fritsla IF:ssä. Vuonna 1946 suurseura AIK Fotboll kuuli Broddin taidoista ja halusi nähdä hänen pelaavan. Tällöin seura ei kuitenkaan hankkinut häntä. Brodd siirtyi kesällä 1951 Örebron joukkueeseen, jota hän edusti kaksi kautta. Vuonna 1953 hän siirtyi ulkomaille Toulouseen. Brodd edusti seuraa kolme kautta, jonka jälkeen hänestä tuli FC Sochaux'n pelaaja. Hän pelasi seurassa lokakuuhun 1959 saakka, jolloin hän teki paluun Toulouseen. Brodd pelasi Ranskassa vuoteen 1962 saakka, jonka jälkeen hän palasi Ruotsiin. Vuonna 1963 Broddista tuli IFK Göteborgin pelaajavalmentaja. Hän toimi seuran valmentajana vuoteen 1966 saakka.


title: Yngve Brodd

text: Brodd edusti myös Ruotsin jalkapallomaajoukkuetta ja voitti pronssia Helsingin olympialaisissa.


title: DVB-C

text: DVB-C ("Digital Video Broadcasting - Cable") on DVB-standardi digitaalisen televisiokuvan lähettämiseksi kaapeliverkossa. DVB-C käyttää MPEG-2 tai MPEG-4 pakkausta ja QAM-modulaatiota.


title: .gw

text: .gw on Guinea Bissaun Internet-maatunnus, jota ylläpitää "IT & Media University" ("The Fundacão IT & Media Universidade De Bissau"). Tunnus on lyhenne sanoista "Global Web". Tunnukselle ei ole rekisteröintirajoituksia lukuun ottamatta pornograafisen materiaalin kieltoa. Tunnus otettiin käyttöön 1997. Teknisestä tuesta vastaa RegistryASP.


title: .gy

text: .gy on Guyanan Internet-maatunnus, jota ylläpitää Guyanan yliopisto. Tunnus otettiin käyttöön 1994.


title: .hm

text: .hm on Heard ja McDonaldinsaarten Internet-maatunnus, jota ylläpitää "HM Domain Registry". Se on melko vähän käytetty lukuun ottamatta eräitä domain hack'eja, joissa .hm on merkinnyt englannin kielen sanaa "home", suomeksi "koti". Heard-saaren kotisivutkin ovat Antarktiksen .aq-tunnuksen alaisuudessa.


title: DVB-S

text: DVB-S ("Digital Video Broadcasting - Satellite") on DVB-standardi digitaalisen televisiokuvan lähettämiseksi satelliittiyhteyden välityksellä. Se julkaistiin vuonna 1993 ja ensimmäisenä sen otti kaupalliseen käyttöön Canal+.


title: Jouko Vanhanen

text: Jouko Vanhanen (s. 26. joulukuuta 1952 Joensuu) on kirjallisuuden suomentaja, joka suomentaa erityisesti virosta, mutta myös englannista ja ruotsista.


title: Jouko Vanhanen

text: Vanhanen tunnetaan Jaan Krossin teosten suomennoksista. Hän sai kirjallisuuden valtionpalkinnon vuonna 2004 Kaisu Lahikaisen kanssa heidän yhteistyössä tekemästään Jaan Krossin teoksen "Uppiniskaisuuden kronikka" -suomennoksesta (2003). Muita Kross-suomennoksia on tämän muistelmat "Rakkaat kanssavaeltajat" 1-2.


title: Jouko Vanhanen

text: Vanhasen ensimmäinen Kross-suomennos oli neljän historiallisen novellin kokoelma "Kleion silmien alla". Kirjallisuudensuomennosten lisäksi Vanhanen on suomentanut myös näytelmiä ja kuunnelmia.


title: Ikki Twins

text: Ikki Twins on identtisten kaksosten Erica "Rikki" Mongeon ja Victoria "Vikki" Mongeon taiteilijanimi. Heidät tunnetaan parhaiten MTV:n Tositelevisio-ohjelmasta "A Double Shot at Love".


title: Ikki Twins

text: Kaksoset syntyivät Pennsylvaniassa ja asuvat Etelä-Kaliforniassa. Molemmat ovat ilmoittaneet, että ovat biseksuaaleja. 3. maaliskuuta 2010 Erica "Rikki" Mongeon joutui auto-onnettomuuteen.


title: Ikki Twins

text: Kaksoset aloittivat uransa tarjoilijoina paikallisessa Hooters-ravintolassa, ja esiintyivät Hooters-kalenterissa. He ovat esiintyneet useissa lehdissä, muun muassa Import Tunerissa ja Playboyssa. Import Tuner äänesti kaksoset top-25 Hottest Girls of All Time.


title: Ikki Twins

text: Kaksoset aloittivat oman ohjelman "Double Shot at Love". He etsivät ohjelmassa rakkautta 12 heteromiehestä ja 12 lesbonaisesta.


title: .hn

text: .hn on Honduraksen Internet-maatunnus, jota ylläpitää "Red de Desarrollo Sostenible Honduras". Tunnus otettiin käyttöön 1993. Rekisteröintirajoituksia ei ole.


title: Madame de Pompadour

text:
Jeanne-Antoinette Poisson, Pompadourin markiisitar (29. joulukuuta 1721 Pariisi – 15. huhtikuuta 1764 Versailles) oli Ranskan kuninkaan Ludvix XV:n rakastajatar ja merkittävä taiteiden ja kirjallisuuden suojelija.
Jeanne-Antoinette Poissonin äiti oli Madeleine Poisson, ja häntä pidettiin yhtenä Pariisin kauneimmista naisista. Tyttären syntymähetkellä hän oli 21-vuotias. Isä oli Charles Poisson, tyttären syntymähetkellä vähän yli 30-vuotias, ja häntä pidettiin iloisena juomarina. Isä työskenteli varakkaiden Pâris'n veljesten palveluksessa, jotka olivat rikastuneet asekaupalla. Isän työhön kuului matkustelu, ja äidillä oli paljon ihailijoita. Onkin arveltu, että Jeanne-Antoinetten biologinen isä olisi ollut varakas finanssimies ja veronkantaja Charles-François Le Normant de Tournehem, joka auttoi nuorta Jeanne-Antoinettea pääsemään elämässään eteenpäin.


title: Madame de Pompadour

text: Perheen nimi vedettiin lokaan vuonna 1726 tapahtuneessa talousskandaalissa. Charles Poissonin työnantajan suojelija hallituksessa joutui epäsuosioon, sillä hänen huhuttiin kavaltaneen varoja hallitukselta. Jotta Pâris'n veljekset eivät menettäisi kaikkia liiketoimiaan, tarvittiin syyllinen. Sellaiseksi tarjottiin Jeanne-Antoinetten isää. On epäselvää, oliko Charles Poisson todella syyllinen vai käytettiinkö hänen nimeään bulvaanina. Hän joutui kuitenkin maanpakoon Hampuriin, ja hänen olisi pitänyt maksaa yli 200 000 livren korvaukset, mikä nykyrahassa vastaa miljoonia euroja. Koska tämä oli hänelle mahdotonta, hänen omaisuutensa takavarikoitiin ja perhe joutui muuttamaan huonompaan asuntoon.


title: Madame de Pompadour

text: Nyt esiin astui Charles-François Le Normant de Tournehem, joka järjesti virallisen asumiseron, jotta edes perheen äiti saisi pitää omaisuutensa. Hän ryhtyi myös perheen suojelijaksi ja asioiden järjestelijäksi.


title: Madame de Pompadour

text: Pian isän maanpakoon siirtymisen jälkeen Jeannen äiti vei hänet ursuliiniluostariin saamaan opetusta. Jeanne oli oikeastaan liian nuori otettavaksi luostarikouluun, mutta muuan nunnista oli Jeannen täti. Koulussa opetettiin luku- ja kirjoitustaitoa, laskemista, latinaa, maantietoa, koruompelua ja Ranskan historiaa. Kristinuskon perusasiat samoin kuin säännöllinen rukoilu kuuluivat koulunohjelmaan ja paljon aikaa uhrattiin eleganttien kirjeiden kirjoittamisen opettelulle. Vaikka koulun päiväohjelma oli tiukka, pidettiin huolta myös siitä, että tytöillä oli aikaa leikkiä.


title: Madame de Pompadour

text: Kun tytär oli koulussa, vietti Jeannen äiti huoletonta eronneen rouvan elämää. Koulun kirjeenvaihtoa on säilynyt ja eräässä säilyneessä kirjeessä abbedissa kirjoittaa Charles Poissonille, että ei lähettäisi tytön koulumaksuihin tarkoitettuja rahoja äidille, vaan suoraan kouluun. Äiti oli käyttänyt rahoja omiin menoihinsa.


title: Madame de Pompadour

text: Tarinan mukaan Jeannen äiti vei tyttärensä ennustajalle kun tytär oli yhdeksänvuotias. Ennustaja oli kertonut, että tytär pääsee kuninkaan rakastajattareksi. 1700-luvun Ranskassa Jeannen oli realistisesti ajatellen ollut täysin mahdotonta päästä lähellekään kuningasta sillä hänen isäänsä pidettiin talousrikollisena ja äitiään huonomaineisena. Lisäksi he kuuluivat alhaisena pidettyyn porvarissäätyyn. Ainoastaan prosentin murto-osalle kansasta oli mahdollista tavata kuningas ja seurustella hänen kanssaan. Henkilön sukujuurten täytyi kuulua ylhäisaatelistoon jo 1400-luvulta alkaen jotta hän olisi päässyt hoviin. Jos kuningas suvaitsi tavata tavallista kansaa, heidän oli täytynyt tehdä jotain erityisen merkittävää.


title: Madame de Pompadour

text: Nykyajan ihmisestä äidin haave tuntuu merkilliseltä. 1700-luvun itsevaltaisen kuninkaan hallitsemassa Ranskassa asiassa ei nähty mitään kummallista. Kuninkaan rakastajatar pääsi asumaan Versaillesiin omaan huoneistoon, mikä herätti kateutta ja ihailua. Rakastajatar sai oman palveluskunnan ja määrärahan. Myös hänen perheenjäsenistään pidettiin huolta. Kun Jeanne oli vakiinnuttanut asemansa hovissa, hänen veljensä Abel kustannettiin opintomatkalle Italian taidekeskuksiin. Matka kesti kaksi vuotta ja Abel asui Ranskan lähetystöissä ja häntä kohdeltiin kuin ylhäisyyttä. Kun kuningas kyllästyi rakastajattareensa, sai rakastajatar oman pienen linnan asuttavakseen maaseudulta. Jos suhteesta oli syntynyt lapsi, kuningas huolehti, että tältä ei puuttunut aineellisesti mitään, tunnustamatta kuitenkaan isyyttään.


title: Madame de Pompadour

text:
Luostarikoulun jälkeen Jeannen koulutuksesta vastasi varakas Le Normant de Tournehem. Hän kustansi tytölle parhaat opettajat jotka rahalla saa. Opetusohjelmaa laajennettiin ja sisältyivät myös laulu ja spinetin soittaminen sekä baletti. Koska Jeanne osoitti myös lahjakkuutta kuvataiteisiin hän sai opetusta myös piirtämisessä, maalaamisessa ja etsausten tekemisessä. Opetus sisälsi myös ratsastuksen ja vaunujen käsittelyn. Jeanne pääsi esiintymään ja kuusitoistavuotiaana hän esiintyi Voltairen näytelmässä ja pääsi laulamaan oopperaan. Kun hän täytti seitsemäntoista, Le Normant de Tournehem ryhtyi etsimään hänelle puolisoa. Jeannen virallinen isä oli palannut näihin aikoihin maanpaosta takaisin Pariisiin.
Varakkaan aviopuolison löytäminen oli kuitenkin vaikeaa Jeannen taustan vuoksi. Le Normant de Tournehem keksi kuitenkin ratkaisun. Hänellä ei ollut omia tunnustettuja lapsia, mutta hänen veljensä poika asui hänen luonaan ja tunsi Jeannen hyvin. Le Normant de Tournehem oli kustantanut pojan koulutuksen ja tehnyt hänestä perijänsä. Vuonna 1741 19-vuotias Jeanne meni naimisiin 24-vuotiaan Charles-Guillaume Le Normant d’Étiolles’n kanssa. Nimi d`Etoilles juontui Le Normant de Tournehemin oikeudesta käyttää "seigneur"- arvonimeä, joka oli eräänlainen aatelisarvo. Nuoripari asui Le Normant de Tournehemin omistamassa arvotalossa lähellä Place Vendômea ja talon omistaja lahjoitti nuorelle parille avokätisesti hevosia ja vaunuja ja kustansi myös viiden palvelijan palkat. Avioparin ensimmäinen lapsi syntyi avioliiton ensimmäisen vuoden jälkeen, mutta kuoli alle vuoden vanhana.


title: Madame de Pompadour

text: Kauniista nuoresta vaimosta tuli tunnettu henkilö Pariisissa, ja monet kuuluisuudet kuten Voltaire, ensyklopedian tekijät Diderot ja D’Alembert vierailivat hänen salongissaan. Pariisissa oli tuohon aikaan arviolta 500 000 asukasta ja moni nykyinen nähtävyys, kuten Place de la Concorde ja Panthéon odottivat rakentamistaan. Nykyisessä mielessä käsitettäviä ravintoloita oli vähän ja siksi varakkaiden rouvien, kuten Jeannen, emännöimät salongit olivat tärkeitä kohtauspaikkoja. Niissä keskusteltiin asioista, joista tuli vaatimuksia vuoden 1789 vallankumouksessa. Jeanne oli noussut yhteiskunnan portaikossa ylemmälle tasolle, mutta hän halusi päästä vieläkin korkeammalle.


title: Madame de Pompadour

text: Jeanne näki kuningas Ludvig XV:n ensimmäisen kerran Sénartin metsässä syksyllä 1743, missä kuningas oli saksanhirvijahdissa. Vaikka Jeanne ei kuulunutkaan metsästysseurueeseen, hän oli jotenkin tullut metsään ja hankkiutunut paikkaan, jossa kuningas näkisi hänet. Naiskauneutta arvostanut majesteetti kiinnitti huomionsa heti Jeanneen. Miten tämä kohtaaminen onnistuttiin järjestämään on jäänyt historioitsijoille epäselväksi.


title: Madame de Pompadour

text: Kuningas Ludvig XV oli näihin aikoihin kyllästynyt. Hän oli ollut kuninkaana jo 28 vuotta ja hänet oli naitettu Puolan kuninkaan tyttären Maria Leszczyńskan kanssa ja heillä oli kymmenen lasta, joista tosin kolme oli kuollut aivan pieninä. Kuningas ja kuningatar olivat luonteiltaan vastakkaisia, kun kuningatar halusi lukea ja tehdä käsitöitä sekä käydä kirkossa, kuningas oli kiinnostunut luonnontieteistä ja erityisesti metsästyksestä. Puolisot tapasivat toisiaan lähinnä valtiollisissa seremonioissa ja jos he joutuivat viettämään aikaansa yhdessä, he eivät keksineet toisilleen mitään sanottavaa. Kuningas oli kyllästynyt myös rakastajattareensa, erääseen herttuattareen ja siirrätti hänet pois hovista. Kuningas oli kyllästynyt ylhäisaatelistosta lähtöisin oleviin naisiin jotka keskustelivat muodollisesti tylsistä ja sopivista asioista. He pitivät kuningasta kaiken keskipisteenä ja kuningas tunsi, että ei voi olla oma itsensä.


title: Madame de Pompadour

text: Tilanne oli nyt kuin järjestetty Jeannea varten. Huonomaisesta porvarisperheestä lähtöisin oleva nuori nainen ei kuitenkaan voinut mennä noin vain Versaillesiin ja esittäytyä kuninkaalle. Jeanne tarvitsikin järjestelyitä, joista ei ole säilynyt tietoa. Lopputulos on kuitenkin selvillä, hän tapasi kuninkaan kahden kesken ja kuningas rakastui. Järjestelyissä ovat tiettävästi olleet mukana isän työnantajat Pâris´n veljekset, Le Normant de Tournehem ja Jeannen serkku, Georges Binet, joka työskenteli kruununprinssin palveluksessa.


title: Madame de Pompadour

text: Hovimies Emmanuel de Croyn päiväkirjamerkintöjen pohjalta on päätelty, että kuningas ja Jeanne alkoivat seurustella alkuvuodesta 1745. Jeanne oli aivan erilainen nainen kuin mihin kuningas oli tottunut ja kyllästynyt. Hän oli tavannut erilaisia ihmisiä, lukenut laajalti, puhui aivan erilaisista asioista ja käytti puheessaan meheviä kansanomaisia sutkautuksia, mitä ylhäisaateliston naiset eivät koskaan tehneet. Hovia varten piti vielä järjestää pieni näytös.


title: Madame de Pompadour

text: Näytökseksi, jossa majesteetti ja Jeanne voisivat muka sattumalta kohdata, valittiin kruununperillisen hääjuhlat. Kuningas järjesti poikansa naimisiinmenon kunniaksi naamiaiset, jossa Jeanne Antoinette esitti paimentolaistyttöä ja Ludvig XV marjakuusta. Tuolloin hallitsijaa ja Versaillesia ei suojeltu ulkopuolisilta ja linnaan saattoi tulla naamiaisiin kuka tahansa jos vain paljasti ovivahdille kasvonsa ja kertoi nimensä. Juhlat olivat suuremmat ja ylellisemmät kuin koskaan aikaisemmin, koko palatsi oli valaistu ja joka sali oli täynnä ruokaa notkuvia pöytiä. Juhlien kustannusten peittämiseksi oli kansalle langetettu ylimääräinen vero.


title: Madame de Pompadour

text: Jeannen tulo hoviin oli skandaali. Se, että kuninkaan rakastajatar oli peräisin alhaisesta kansasta, oli kuin isku aateliston kasvoja vasten. Paljon pilaa tehtiin Jeannen vanhempien sukunimestä Poisson (suom. Kala) ja Jeannen vihollisten rustaamia pilkkarunoja kutsuttiin "poissonnadeiksi".


title: Madame de Pompadour

text: Versailles oli paikka, jossa käytiin vaarallista ja uuvuttavaa peliä kuninkaan suosiosta. Pienestäkin virheestä lensi ulos Versaillesista, eikä ulos lentänyt päässyt yleensä enää koskaan takaisin. Jos joutui epäsuosioon, kuningas määräsi henkilön lähtemään tiluksilleen maakuntiin, mistä hän ei enää koskaan saanut poistua. Kaikki myös yrittivät hankkia kuninkaalta jotain: virkoja, etuoikeuksia ja maatiloja. Kaikkien tuli tehdä olemassaolonsa tiettäväksi kuninkaalle, saada häneltä nyökkäys tai hymy ja onnekkaimmat pääsivät aamulla kuninkaan seremonialliseen heräämiseen tai hänen päivällispöytäänsä. Pettymystä ei saanut koskaan näyttää, kaiken piti olla iloista, joskin äänekäs nauraminen oli ehdottomasti kielletty. Sääntöjä piti noudattaa kirjaimellisesti ja kuninkaan jokaisessa linnassa oli eri säännöt.


title: Madame de Pompadour

text: Hoviprotokollan vuoksi Jeanne tarvitsi aatelisarvon. Kuningas ratkaisi asian rahalla, hän osti sukulaiseltaan Contin prinssiltä linnan ja markiisinarvon ja rahat maksettiin erään välikäden avustuksella. Nimi Pompadour oli Jeannen oma ajatus, se tuli eräältä hänen tuntemaltaan markiisittarelta, joka oli kuollut ilman perillisiä. Näin hän sai käyttöönsä myös suvun vaakunan. Nyt Jeanne sai käyttöönsä arvonimen "maitresse en titre", virallinen rakastajatar joka oikeutti pääsyn kuninkaan yksityistilaisuuksiin ja -huoneisiin.


title: Madame de Pompadour

text: Vuonna 1744 Madame otti virallisen asumuseron aviomiehestään Charles Le Normant d`Etiollesista. Aviomiehestä tuli myöhemmin liiketoimillaan erittäin varakas. Tytär Alexandrine, joka oli vuoden vanha sijoitettiin toistaiseksi imettäjälle. Isä Charles Poisson aateloitiin, mutta hän ei suostunut ottamaan itselleen aatelisnimeä, vaan oli Poisson lopunikäänsä. Nyt rakastunut Ludvig XV vetäytyi madame Pompadourin kanssa metsästyslinnaansa Choissyyn. Hän pyysi rakastajatartaan pyytämään linnaan ystäviään ja siellä vieraili ainakin Voltaire, joka nimitettiin Ranskan viralliseksi historioitsijaksi.


title: Madame de Pompadour

text:
Kuningas joka oli ollut koko elämänsä ajan ujo, kammosi virallisia tilanteita ja uusien ihmisten tapaamista, joita kumpiakin hallitsijan työ oli täynnä. Jeanne oli aina empaattinen ja tarkkaavainen. Hän soitti kuninkaalle cembaloa ja esitti asiantuntevia mielipiteitään lukemistaan kirjoista. Majesteetti luki mielellään kirjoja jotka käsittelivät lääketiedettä, maanviljelyä ja erityisen tarkasti hän oli lukenut Benjamin Franklinin tutkielman sähköstä. Hänellä oli myös kaukoputkia, mikroskooppeja ja barometrejä ja Madame de Pompadourin kanssa saattoi keskustella näistä kaikista. Vähitellen vetäytyi viettämään aikaansa entistä enemmän juuri Jeannen kanssa laiminlyöden lähes kaikkea muuta. Sekä Ludvig XV ja Jeanne eivät ymmärtäneet, että mitä enemmän kuningas vetäytyi hovista ja hallitsijan virallisista rituaaleista, sitä vähemmän häntä kunnioitettiin. Alamaisilla ei ollut enää ketään jolle uskoutua alempien viranomaisten mielivallasta eikä osoittaa lojaaliuttaan ja tämä oli osaltaan pohjustamassa vallankumousta.
Madame de Pompadourin elämä rakastajattarena ei ollut helppoa. Hänen piti olla aina kaunis, virkeä eivätkä muiden juonittelut saaneet mitenkään satuttaa häntä. Kuninkaan jatkuva huvittelu ei saanut rasittaa häntä. Hän jaksoi rakastajattarena kuusi vuotta, sen jälkeen hänen kuninkaan suhde jatkui toisenlaisena.


title: Madame de Pompadour

text: Jeanne ryhtyi tukemaan kuvataiteilijoita kuten hänet metsästyksen jumalatattarena Dianana maalannutta Jean- Marc Nattier´iä. Eniten hän suosi kuitenkin hänestä monia muotokuvia maalannutta François Boucher´ia. Myös erittäin hankalana ja omituisena tunnettu kuvataiteilija Maurice-Quentin de La Tour nautti madamen taloudellisesta tuesta. Maalauksissa Jeanne esiintyy soitinten, kirjojen ja karttojen ympäröimänä mikä kertoo hänen harrastuksistaan.


title: Madame de Pompadour

text: Eniten Jeanne tuki kuitenkin kirjailijoita. Hän oli nuorena kuullut lauseen, että juuri kirjailijat tekivät Ludvig XIV:n suuruuden. Hän piti henkilökohtaisesti huolen, että moni vallitsevaa järjestelmää kritisoinut vältti vankilan. Varattomille kirjailijoille hän hankki virkoja hallinnosta ja eläkkeitä. Jopa aina kriittinen ja kärttyinen Voltaire piti Jeannea merkkihenkilönä. Jeanne saikin Voltairen Ranskan viralliseksi historioitsijaksi, mutta Voltaire riitaantui pahasti merkkihenkilöiden kanssa ja siirtyi Preussiiin. Omaa kotikirjastoaan Jeanne kartutti ahkerasti. Perukirjoituksessa mainittiin kirjaston käsittäneen 3525 teosta.


title: Madame de Pompadour

text: Kuningas pyrki kieltämään ensyklopedian. Hän piti sitä vaarallisena yksinvallan säilymiselle. Eräässä illanvietossa missä myös Ludvig XV oli paikalla, keskusteltiin mistä aineista ruuti valmistetaan. Koska kukaan ei tiennyt, haetutti Jeanne paikalle ensyklopedian, mistä asia voitiin tarkistaa. Tapauksen jälkeen kuningas ilmaisi olevansa periaatteessa epäluuloinen ensyklopediaa kohtaan, mutta sallii jatkossa sen julkaisemisen. Jeanne vaikutti kuninkaaseen myös siten, että muuan varaton ensyklopedian toimittaja sai eläkkeen.


title: Madame de Pompadour

text: Jeanne sijoitti varojaan ja taivutteli myös eräitä aikansa rahamiehiä sijoittamaan tuolloin aloitelleeseen Sèvresin posliinitehtaaseen. Tehdas toimii myös nykyään. Jeannen ajatuksena oli, että ranskalaisten ei kannata maksaa posliinista saksalaisille tehtaille, sillä posliinia voisi valmistaa hyvin myös Ranskassa. Hän ryhtyi itse myymään ja markkinoimaan tehtaan tuotantoa järjestämällä jokavuotisen posliininäyttelyn. Tehtaalla kehitettiin kuuluisuutta saavuttanut oma tyyli, joka oli erittäin suosittu. Tehtaan tuotteita suosi myös Ruotsin kuningas Kustaa III. Kriitikoiden mielestä tehtaan tuotteet olivat liian kalliita.


title: Madame de Pompadour

text: Makunsa ja tyylinsä noudattamiseen Pompadourilla oli runsaat käteisvarat ja hänen huonekalunsa ja koriste-esineensä alkoivat määrätä tyyliä yhä laajemmissa piireissä. Hänen suosimaansa vaaleanpunaisen sävyä kutsuttiin pompadourinpunaiseksi. Madame Pompadourista tuli muotikuningatar, jonka asuja, kenkiä ja kampauksia kopioitiin. Hän palkkasi monia huonekalupuuseppiä, räätäleitä, puutarhureita ja maalareita toteuttamaan haluamansa. Miten paljon kaikki maksoi, on mahdotonta arvioida. 1800-luvun historioitsijat suhtautuivat häneen paheksuen ja heidän esittämiään hinta-arvioita on nykyajan tutkimus pienentänyt. Joka tapauksessa kyse on ollut miljoonista livreistä.


title: Madame de Pompadour

text: Jeanne sai ajatuksen Pariisiin perustettavasta sotilasakatemiasta. Kuningas suhtautui tähänkin hankkeeseen aluksi vastahakoisesti, mutta suostui ja hankkeen johtoon nimitettiin Jeannen veli Abel ja vanha ystävä Le Normant de Tournehem. Rakennuksen peruskivi laskettiin vuonna 1751 ja Jeanne työskenteli hankkeen parissa koko loppuelämänsä. Kun valtion varojen puuttumisen vuoksi rakennustyöt olivat pysähdyksissä, maksoi Jeanne rakentamisen omista varoistaan. Akatemia oli tarkoitettu varattomien aatelissukujen pojille ja aluksi siellä aloitti 500 poikaa joiden isät olivat kaatuneet tai taistelleet Ranskan puolesta. Rakennus on yhä olemassa ja sotilasakatemiana. Vuonna 1784 siellä aloitti opintonsa vähävaraisen kodin poika Napoleon Bonaparte.


title: Madame de Pompadour

text: Omistamiaan jalokiviä Jeanne myi 600 000 livren edestä ja perusti omana aikanaan erittäin edistyksellisen Saint-Jeanin sairaalan, jossa oli 48 potilaspaikkaa. Sairaalan hoitajina toimivat nunnat.


title: Madame de Pompadour

text: Varallisuuttaan Jeanne kartutti myös kiinteistösijoittamisella. Hän osti ja korjautti vanhoja linnoja sekä ajanmukaisti niiden puutarhat. Erään linnan puutarhaan istutettiin Ranskassa jalostettu sensaatiomainen uutuus, puutarhamansikka. Hänen kunnianhimoisin hankkeensa oli kooltaan melko vaatimaton Bellevuen linna, joka koristeltiin maalauksilla, kuten "Venuksen aamutoimet" ja "Venuksen kylpy". Itse rakennus on purettu, mutta maalaukset ovat nähtävinä Washingtonissa, Yhdysvalloissa.


title: Madame de Pompadour

text:
Jeannen asema hovissa herätti pilkkaa, kateutta ja vihaa. Vuonna 1750 kun Jeanne ei ollut asunnollaan, hänen palvelijattarensa vastaanotti papiksi pukeutuneen miehen. Miehellä oli mukanaan pullo, jonka hän sanoi sisältävän lääkettä. Palvelijattaren olisi pitänyt pudottaa salaa Jeannen ruokaan päivittäin muutama pisara ainetta ja hän saisi korvauksena useamman vuoden palkan. Palvelijatar kauhistui, ryhtyi huutamaan ja mies poistui paikalta. Versaillesin turvamiehet hälytettiin, he tutkivat palatsin ja lähiseudun majatalot, mutta ketään ei löydetty.
Madame de Pompadourin ja Ludvig XV:n välisen intiimisuhteen on arveltu loppuneen vuoden 1751 paikkeilla, syynä lienee Jeannen kokema keskenmeno. Yleensä tässä tilanteessa rakastajatar olisi karkotettu hovista, mutta Jeannesta tuli kuninkaan kumppani hallitusasioissa. Hän muutti pois pienestä Versaillesin yläkerrassa olleesta asunnostaan alakertaan, kuuden huoneen asuntoon. Hän oli ensimmäinen ei-kuninkaallinen henkilö, joka sai näin suuren kunnianosoituksen.


title: Madame de Pompadour

text: Ludvig XV teki Madame de Pompadourista eräänlaisen kilven itsensä, kansan ja hallituksen väliin. Hyvät asiat kartuttivat kuninkaan kunniaa ja huonoista syytettiin Jeannea. Edes ministerit eivät saaneet kritisoida kuningasta. Vastineeksi asemastaan kilpenä Jeanne sai runsaita taloudellisia etuja. Jeanne alkoi kuitenkin opiskella hallinnon asioita ja perehtyi asioiden pienempiinkin yksityiskohtiin. Hänen ja kuninkaan ranskalaiset parjaajat nimittivät häntä nymfiksi, joka on korotettu pääministeriksi. Ulkomaiden lähettiläät taas kehuivat Jeannen älykkyyttä ja perehtyneisyyttä.


title: Madame de Pompadour

text: Jeanne otti vastaan ulkomaiden lähettiläät, tapasi tärkeimmät virkamiehet, valitsi ministerit ja päätti millaisia lahjoja lähetettiin ystävävaltioiden kuninkaille. Hän yritti saada hallitusasioihin kyllästyneen kuninkaan kiinnostumaan ja rohkaistumaan uudelleen hallitsemisesta. Turhaan, sillä kuninkaalla oli kiire uusien huvitusten ja rakastajattarien etsimisessä.


title: Madame de Pompadour

text: Ranskan talous oli huonossa kunnossa muun muassa sotien ja keskiaikaisen verotuskäytännön vuoksi. Vuonna 1749 finanssiministeri Jean-Baptiste Machault esitti mullistavan idean jota Madame de Pompadour ja kuningas tukivat. Jokaisen, myös aateliston ja kirkon, piti maksaa viiden prosentin vero tuloistaan. Tavallinen kansa kannatti ajatusta, mutta kirkko ja ylhäisaateli vastustivat ajatusta. Pariisin 250-jäseninen parlamentti asettui avoimeen vastarintaan. Se esiintyi kansan puolustajana yksinvaltiasta vastaan. Samaan aikaan oli saatu huonoja satoja ja nälkäisiä maalaisia ilmaantui joukoittain Pariisiin kerjäämään ja etsimään tilapäistöitä. Eräissä mellakoissa kansa syytti Madame de Pompadouria vaikeuksista ja hän joutui pakenemaan väkijoukkoa Pariisista Versaillesiin. Kuningas ratkaisi asian suoraviivaisesti: Pariisissa mellakoineet nälkäiset maalaiset siirrettiin pakkosiirtolaisiksi Louisianaan ja Quebeciin. Verouudistuksesta ei tullut mitään.


title: Madame de Pompadour

text: Kuningas uskoi Madame de Pompadourille salaisia ulkovaltojen lähettiläiden kanssa tehtäviä neuvotteluja. Syyskuussa vuonna 1755 Jeanne tapasi salaisesti Itävallan lähettilään Starhembergin Bellevuen linnassa. Neuvottelut käynnistivät Ranskan ulkopolitiikassa muutoksia, jotka olivat sille pelkäksi haitaksi. Itävalta ja Ranska liittoutuivat ja lupasivat lähettää toistensa avuksi 14 000 miestä. Itävalta saisi vallata takaisin menettämänsä Sleesian ja Ranska saisi miehittää nykyisen Belgian alueen, josta tehtäisiin Ranskan alainen ruhtinaskunta, jota hallitsisivat Ludvig XV:n tytär ja vävy. Ludvig syrjäytti sopimuksen teossa vanhan ja kokeneen ulkoministerinsä ja varoitti sen seurauksista. Seuraavana vuotena tilanne kiristyi ja se johti sotaan joka kesti seitsemän vuotta.


title: Madame de Pompadour

text: Sota ja kaikki siihen liittyvät asiat veivät Jeannen ajan lähes kokonaan. Kuningas viihtyi paremmin metsästyksen ja nuorten rakastajattarien parissa. Kuninkaalla oli 17-vuotias rakastajatar, joka synnytti kuninkaalle kaksi tytärtä ja samaan aikaan 14-vuotias rakastajatar, joka synnytti kuninkaalle pojan. Monen ministerin ja kenraalin kuninkaalle osoittamaan kirjeeseen Jeanne saattoi vain vastata, että kuningas on metsästämässä, eikä ehdi ratkaisemaan asiaa. Rauha solmittiin 10. helmikuuta 1765. Ranska oli hävinnyt sodan ja menetti suurimman osan siirtomaistaan.


title: Madame de Pompadour

text: Sodan katastrofin jälkeen Madame de Pompadour löysi ministeriksi lahjakkaan Étienne-François de Stainville de Choisseulin. De Choisseul ryhtyikin tarmokkaasti ratkomaan maata vaivaavia ongelmia. Neljässä vuodessa de Choisseul oli paitsi postin johtaja, sota-, meri-, ja ulkoministeri ja Loiren laakson maaherra. Hän käsitteli yhdessä Jeannen kanssa asioita jotka olisivat kuuluneet kuninkaalle. Choisseul yritti tervehdyttää Ranskan taloutta ja säästi myös kuninkaan menoista, hovin hopeaesineitä lähetettiin rahapajaan ja kuninkaallista eläkettä nauttivien piti antaa selvitys, miksi heillä on kyseinen eläke. Samaan aikaan kuningas riitaantui jesuiittojen kanssa ja karkotti heidät Ranskasta. Tästäkin kansa syytti Madame de Pompadouria, vaikka historiankirjoitus osoittaa, että hän arvosti jesuiittojen hurskautta ja puhui heidän puolestaan kuninkaalle.


title: Madame de Pompadour

text: Jeannen terveysongelmat tulivat ilmeisiksi hänen ollessaan 36-vuotias. Hänellä oli usein kuumetta ja lähes jatkuva yskä. Vuoden kuluttua hän kärsi myös sydänoireista. Viimeisessä muotokuvassaan hän on 42-vuotias, mutta näyttää huomattavasti vanhemmalta. Hänen ystävättärensä kirjoitti päiväkirjaansa huolestuneena, että Jeanne potee hengenahdistusta, ruoansulatusvaivoja ja unettomuutta. Vuoden 1764 talvi oli harvinaisen ankara. Helmikuun lopulla hän sai keuhkotulehduksen jota seurasivat sydänoireet. Maaliskuun alussa Jeanne ripittäytyi, mutta toipui niin, kuningas siirrätti hänet Versaillesiin. Vanhan hovisäännön mukaan kukaan ei saisi kuolla Versaillesissa, joten Ludvig XV teki suuren poikkeuksen. Kuningas kävi Jeannen luona nyt joka päivä. Kun Jeanne kuoli 15. maaliskuuta 1764, kuningas perui seuraavalle päivälle määrätyt juhlapäivälliset ja vietti päivän Jeannen ystävien ja omaisten parissa. Hautajaisiin kuningas ei tullut, mutta jätti tervehti Versaillesista lähtevää hautajaiskulkuetta parvekkeeltaan. Madame de Pompadour haudattiin äitinsä ja tyttärensä viereen.


title: .hr

text: .hr on Kroatian Internet-maatunnus, jota ylläpitää CARnet. Tunnus on lyhenne valtion kroatian kielisestä nimestä "Hrvatska". Toisen asteen rekisteröinnit on varattu Kroatian asukkaille, sekä kroatialaisille yrityksille ja organisaatioille. Kolmannen asteen rekisteröinti edellyttää paikallista kontaktia. Tunnus otettiin käyttöön 1993.


title: Samsung i5500

text: Samsung i5500 Galaxy 5 on korealaisen Samsungin valmistama matkapuhelin. Myyntiin se tuli loppukesästä 2010. Puhelimessa on kosketusnäyttö, kamera ja nopeat tiedonsiirtoyhteydet. Muistia on 170 megatavua, jota voi lisätä enintään 16 Gt MicroSD-kortilla. Lisäksi siinä on sisäänrakennettu GPS-vastaanotin jota voidaan hyödyntää navigointiohjelmistolla. Akku on kapasiteetiltaan 1200 mAh.


title: Samsung i5500

text: Puhelinta on myyty kesästä 2011 Android 2.2 käyttöjärjestelmällä. Aiemmin myydyt on myös voinut virallisesti päivittää Androidin versioon 2.2 (Froyo).


title: .ht

text:
.ht on Haitin Internet-maatunnus, jonka rekisteröinnistä vastaa "Réseau de Développement Durable d'Haïti"
ja sponsoroinnista "Consortium FDS/RDDH". Tunnus otettiin käyttöön 1997. Rekisteröintirajoituksia ei ole.


title: Piritta Perälä

text: Piritta Perälä on suomalainen laulusolisti, joka levytti vuosina 1973-1983 yli sata kappaletta nimellä "Piritta". Hän aloitti Satsanga-levymerkillä laulaen siellä kaksi pitkäsoittoa. Lisäksi hän oli mukana usealla joulu- ja lastenlaululevyllä. Myöhemmin Piritta levytti kaksi sooloalbumia, joiden julkaisusta vastasi Fonovox ja JP-Musiikki.


title: Piritta Perälä

text: Rocket Records julkaisi lokakuussa 2013 Pirittan Satsanga-levytyksistä kahden cd-levyn kokoelmajulkaisun "Sateiset kadut - Kootut levytykset 1974-1976".


title: Seppo Hyrkäs

text: Seppo Olavi Hyrkäs (19. maaliskuuta 1944 Helsinki – 4. lokakuuta 2014 Helsinki) oli suomalainen toimittaja, kirjailija ja kääntäjä. Hän työskenteli "Iltalehdessä" ulkomaantoimittajana ja "Uuden Suomen" Bonnin kirjeenvaihtajana. Hyrkäs käänsi muun muassa ruotsalaisen historioitsijan Peter Englundin teoksia. Hän sai vuonna 2000 J. A. Hollon palkinnon käännettyään Albert Einsteinin saksankielisen elämäkerran (Albrecht Fölsing: "Albert Einstein: Eine Biographie"). Saksan kielestä Hyrkäs suomensi myös muun muassa Sigmund Freudin "Tapauskertomukset".


title: Seppo Hyrkäs

text: Hyrkäs valmistui maisteriksi 1990-luvun lopulla 27 vuoden opintojen jälkeen.


title: .hu

text: .hu on Unkarin ("Hungary") Internet-maatunnus, jota ylläpitää "Council of Hungarian Internet Providers". Se on avoin rekisteröitäväksi EU:n sisäpuolella, muualta rekisteröitäessä vaaditaan unkarilainen tavaramerkki. Tunnus otettiin käyttöön 1990.


title: Coandă-1910

text: Coandă-1910 oli maailman ensimmäinen rakennettu suihkulentokone. Sen kehitti romanialainen lentokoneinsinööri Henri Coandă. Se oli esillä toisessa kansainvälisessä ilmailunäyttelyssä Pariisissa lokakuussa 1910.


title: Coandă-1910

text: Koneen voimalaite oli mäntämoottorin ja suihkumoottorin yhdistelmä. Mäntämoottori toimi suihkumoottorin kompressorina sen sijaan, että olisi pyörittämyt potkuria. Paineilma ja polttoaine syötettiin kahteen polttokammioon.


title: Coandă-1910

text: Lentoranko oli 1900-luvun alun tapaan puuta, kangasta ja vaijereita.


title: Coandă-1910

text: Coanda teki maakokeita 16. joulukuuta 1910 ja koneen voimalaite oli niin tehokas, että kone nousi hetkeksi ilmaan. Kone törmäsi maahan ja paloi. Palon aikaansai suihkun osuminen kangaspäällysteelle. Coanda ei jatkanut kokeiluja suihkukoneella.


title: .id

text: .id on Indonesian Internet-maatunnus, jonka rekisteröinnistä vastaa "PANDI" ja sponsoroinnista "IDNIC-PPAU Mikroelektronika". Tunnus otettiin käyttöön 1993. Rekisteröintirajoituksia ei ole, lukuun ottamatta väärälle omistajille rekisteröityjä tavaramerkkiä vastaavia tunnuksia, jotka hylätään.


title: Ardabilin maanjäristys

text: Ardabilin maanjäristys oli tuhoisa maanjäristys, joka tapahtui 28. helmikuuta 1997 Ardabīlissa Pohjois-Iranissa. Ainakin 1 100 ihmistä kuoli, 2 600 loukkaantui, 36 000 jäi kodittomaksi ja 160 000 kotieläintä menehtyi. Tiet, voimalinjat, puhelinlinjat ja vedenjakelu kärsivät pahoja vaurioita alueella.


title: Ardabilin maanjäristys

text: Avustustehtävissä ollut pienkone putosi Ardabīlin koillispuolella 3. maaliskuuta. Kaikki neljä matkustajaa kuolivat.


title: .ie

text: .ie on Irlannin Internet-maatunnus, jonka rekisteröinnistä vastaa "IE Domain Registry" ja sponsoroinnista "University College Dublin". Tunnus otettiin käyttöön 27. tammikuuta 1988. Tunnus on rajoitettu Irlannin, mukaan lukien Pohjois-Irlanti, asukkaille ja lisäksi verkkotunnuksen nimeä vastaaville tavaramerkeille EU:n sisäpuolelta.


title: Héctor Moreno

text: Héctor Alfredo Moreno Herrera (s. 17. tammikuuta 1988) on meksikolainen jalkapalloilija, joka edustaa espanjalaista Real Sociedadia. Hänen aiempia seurojaan Euroopassa ovat olleet alankomaalaiset AZ Alkmaar ja PSV Eindhoven, espanjalainen Espanyol sekä italialainen AS Roma. Pelipaikaltaan hän on puolustaja. Moreno teki MM-debyyttinsä Etelä-Afrikan kisoissa 2010. Kesäkuun 2018 loppuun mennessä hän on pelannut 95 maaottelua ja tehnyt niissä kolme maalia.


title: Villi ja vapaa

text: Villi ja vapaa ("Running Wild", rinnakkaisnimi "Born Wild") on vuonna 1992 ensi-iltansa saanut elokuva, jonka pääosassa näyttelevät Brooke Shields, Martin Sheen ja David Keith. Elokuvan käsikirjoittivat Andrea Buck, Duncan McLachlan ja John Varty.


title: Seitz

text: Seitz on muun muassa seuraavien henkilöiden sukunimi:


title: Sammaltangarat

text: Sammaltangarat ("Chlorospingus") on sirkkulien heimoon kuuluva varpuslintusuku. Sammaltangaroiden sukuun kuuluu BirdLifen mukaan yhdeksän lajia.


title: ATLiens

text: ATLiens on yhdysvaltalaisen OutKast-yhtyeen toinen studioalbumi, joka julkaistiin 27. elokuuta 1996. Kriitikoiden pitämä "ATLiens" nousi parhaimmillaan Billboard 200 -listan toiselle sijalle.


title: ATLiens

text: Albumilta julkaistiin kolme singleä: "Elevators (Me & You)", "ATLiens" ja "Jazzy Belle (Remix)".


title: Marttyyriluettelo

text: Marttyyriluettelo on luettelo katolisen kirkon pyhimyksistä heidän syntymäpäivänsä mukaisessa järjestyksessä. Paikallisissa marttyyriluetteloissa on vain paikallisen kirkon marttyyrit, mutta niihin on saatettu lisätä naapurikirkkojen marttyyrejä. Useita paikallisia marttyyriluetteloita on saatettu yhdistää, ja niihin on voitu liittää nimiä kirjallisista lähteistä.


title: Hopeakarppi

text: Hopeakarppi eli hopeapaksuotsa ("Hypophthalmichthys molitrix") on alkujaan aasialainen kala, jota viljellään laajasti ihmisravinnoksi ja rajoittamaan leväkukintoja. FAO:n kalanviljelytiastossa se on maailmanlaajuisesti toiseksi eniten viljelty kalalaji ruohokarpin jälkeen, sen kokonaistuotanto vuonna 2012 oli yli neljä miljoonaa tonnia. Kasvatuslaitoksista karanneista yksilöistä on muodostunut tulokaskanta Yhdysvaltoihin.


title: Hopeakarppi

text: Hopeakarppi jää tyypillisesti alle 20 senttimetrin mittaiseksi, mutta metrin kokoisista ennätyskaloista on raportoitu. Sen silmät sijaitsevat alempana kuin suu, eikä sillä ole viiksikarvoja.


title: Hopeakarppi

text: Hopeakarppi syö planktonia, ja kilpailee siksi ravinnosta useiden uusien kotivesistöjensä alkuperäislajien kanssa. Säikähtäessään karppi voi hypätä yli kolmen metrin korkeuteen.


title: Hopeakarppi

text: Hopeakarppia on kasvatettu laajamittaisesti Kiinassa 1950-luvulta asti. Koska se syö mikroleviä ja muuta planktonia, sitä ei tarvitse ruokkia, mikä tekee siitä ekologisesti kelvollisen proteiinien lähteen. Lajia käytetään myös haitallisten levien rajoittamiseen.


title: Painajainen Elm Streetillä (vuoden 2010 elokuva)

text: Painajainen Elm Streetillä ("A Nightmare on Elm Street") on yhdysvaltalainen kauhu- ja jännityselokuva vuodelta 2010. Se on uudelleenfilmatisointi vuoden 1984 samannimisestä elokuvasta, josta muodostui lähes saman tien kulttiklassikko ja elokuvan ”pahiksesta” Freddy Kruegerista yksi kuuluisimpia kauhuikoneita. Uudelleenfilmatisointi on ohjaajansa Samuel Bayerin ensimmäinen pitkä elokuva, jota ennen hän oli ohjannut lähinnä musiikkivideoita. Elokuvan tuotti alkuperäisetkin Painajainen Elm Streetillä -elokuvat tuottanut New Line Cinema.


text: Elokuva sai kriitikoilta pääsääntöisesti huonoja arvosteluita, mutta taloudellisesti se menestyi kohtalaisesti.


text: Esikaupungissa asuvia teinejä vainoaa hirvittävä sarjamurhaaja Freddy Krueger, joka vainoaa uhrejaan näiden unissa, ja myös tappaa uhrinsa unien avulla – kun uhri joutuu Kruegerin tappamaksi unessa, hän kuolee samalla hetkellä oikeasti. Hereillä pysyminen on ainoa vaihtoehto pysyä hengissä, mutta kun he nukahtavat he toivovat heräävänsä heti unesta... tai muuten Krueger hoitelee heidät. Nuori teinityttö Nancy Holbrook (alkuperäisessä Nancy Thompson) kokee monien ystäviensä kuoleman ja tajuaa Freddy Kruegerin jahtaavan häntä. Yhdessä poikaystävänsä Quentin Smithin kanssa hän päättää pysäyttää Freddyn. Tehtävä osoittautuu vaikeaksi, sillä heidän on koko ajan yritettävä pysyä hereillä. Vähitellen heille valkenee myös Freddy Kruegerin menneisyys.


title: .il

text: .il on Israelin Internet-maatunnus, jota ylläpitää Israel Internet Association ja sponsoroi "Internet Society of Israel". .il on kolmanneksi vanhin ylätason Internet-maatunnus, .us:n ja .uk:n jälkeen. Se on rekisteröity 1985 eli vuosi näiden jälkeen. Rekisteröinnit tehdään kolmannelle asteelle, ja jokaiselle toisen asteen tunnukselle on eri säännöt. Hyvin perusteltuja hakemuksia lukuun ottamatta rekisteröintien määrä on rajoitettu kymmeneen verkkotunnukseen asiakasta kohden.


title: Israel Internet Association

text: Israel Internet Association on yleishyödyllinen organisaatio ja Israelin .il-maatunnuksen ylläpitäjä vuodesta 1997. Se oli kolmas Internet Societyn jäseneksi hyväksytty organisaatio. Organisaatio vastaa myös "Israeli Internet Exchange"n (IIX) tukemisesta.


title: Virtuaalilentoyhtiö

text: Virtuaalilentoyhtiö on lentoyhtiö, joka markkinoi itseään lentoyhtiönä, mutta on todellisuudessa enemmän matkanjärjestäjä. Virtuaalilentoyhtiöillä ei ole yleensä lupia lentotoiminnan harjoittamiseen eikä omia lentokoneita, vaan lennot ostetaan ulkopuoliselta operaattorilta. Suomessa toimineita virtuaalilentoyhtiöitä ovat Soder Aviation, Air Åland, Fly Lappeenranta, Wingo ja FinnSky Airways (epävirallinen).


title: Normaalikiihtyvyys

text: Normaalikiihtyvyys on Newtonin II lain mukaisen voiman kappaleelle antama kiihtyvyys, joka suuntautuu kohti ratakäyrän kaarevuuskeskipistettä.


title: Normaalikiihtyvyys

text: Normaalikiihtyvyyden erityistapaus on keskeiskiihtyvyys, joka suuntautuu kohti ympyräradan keskipistettä. Ympyräliikkeessä olevaan kappaleeseen kohdistuva sentripetaalivoima aiheuttaa keskeiskiihtyvyyden pitäen kappaleen radallaan.


title: Normaalikiihtyvyys

text: Esimerkiksi ympyrän kaaren muotoisessa mutkassa liikkuvalla autolla on keskeiskiihtyvyyttä kohti tämän ympyräradan keskipistettä. Samoin kuulla on keskeiskiihtyvyyttä kohti maan ympäri kiertävän (likimain) ympyrän muotoisen ratansa keskipistettä.


title: Normaalikiihtyvyys

text: Keskeiskiihtyvyyden suuruus saadaan kaavasta formula_1, jossa "v" on kappaleen nopeus ja "r" ympyräradan säde.


title: Normaalikiihtyvyys

text: Keskeiskiihtyvyys ja normaalikiihtyvyys samaistetaan usein virheellisesti. Keskeiskiihtyvyys suuntautuu aina samaan pisteeseen, mutta yleisesti ratakäyrän normaalit eivät kulje saman pisteen kautta.


title: Internet Society

text: Internet Society tai ISOC on yleishyödyllinen, vuonna 1992 perustettu, organisaatio, jonka tarkoitus on säätää Internet-standardeja, -opetusta ja -käytäntöjä. Omien sanojensa mukaan organisaation tarkoitus on varmistaa Internetin hyöty joka puolelle maailmaa jokaiselle ihmiselle.


title: Internet Society

text: ISOC:lla on toimistoja Washington, DC:n, USA, lähellä, sekä Genovassa, Sveitsissä. Organisaatio on muodostettu yli 80 pienemmästä organisaatiosta ja yhteensä noin 28 000 jäsenestä. Jäsenet muodostavat myös yksikköjä kiinnostuksen kohteen ja sijainnin mukaan. Näitä yksiköitä on yhteensä yli 90.


title: Gabriel Jaakonpoika Peldan

text: Gabriel Jaakonpoika Peldan(us) ("Gabriel Jacobi Peldanus Ostrobotniensis", 1630 Ilmajoki – 1. tammikuuta 1699 Ilmajoki) oli suomalainen kirkkoherra ja lääninrovasti. Hänen pojastaan Henrikistä periytyi useita 1700-luvun tunnettuja Peldaneja.


title: Gabriel Jaakonpoika Peldan

text:
Gabriel Peldanus oli Matti Peltoniemestä polveutuvaa nimismiessukua. Peldanuksen vanhemmat olivat Ilmajoen kirkkoherra Jaakko Peldan ja Margareta Henrikintytär ("Märta Henriksdotter") Strigelius. Isä oli suvun ensimmäinen pappissäätyyn kohonnut edustaja. Gabriel Peldanus kirjoittautui ylioppilaaksi Turkuun vuonna 1652, opiskeltuaan todennäköisesti tätä ennen jossain muussa yliopistossa.
Gabriel Peldanus vihittiin papiksi Turun hiippakunnassa 4. huhtikuuta 1660. Henrik-veljensä kuoltua vuonna 1673 Peldanuksesta tuli kotipaikkakuntansa kirkkoherra. Kirkkoherrana Gabriel Peldanus tunnettiin puhdasoppisuuden kannattajana, lukutaidon edistäjänä ja taitavana talousmiehenä. Hän muun muassa aloitti kytöviljelyn Ilmajoen pappilan mailla.


title: Gabriel Jaakonpoika Peldan

text: Vuonna 1692 Peldanuksesta tehtiin lääninrovasti. Hän oli ainoa suomenkielisen Etelä-Pohjanmaan pappi, joka ylsi tähän tärkeään asemaan 1600-luvulla. Peldanus osallistui Turun maakuntakokoukseen vuonna 1676.


title: Gabriel Jaakonpoika Peldan

text: Gabriel Peldanuksen puoliso oli Lapuan kirkkoherran Gregorius Raumannuksen tytär Margareta Raumannus.